qundao/data-zh-poetry huggingface dataset:
偏桥以抵白泥有见而作
作者：江源
朝代：明

楚蜀风烟接，车书道路通。花开红踯躅，山绕碧崆峒。比屋兵民杂，居人习俗同。年来寥落甚，吾独愧观风。
偶成
作者：江源
朝代：明

作客天涯长苦辛，子规声里催残春。溪花欲放苦遭雨，山雉乍飞长避人。才高也被造化忌，诗恶不为吾辈嗔。世事须知乃如此，风波丛里先抽身。
偶成
作者：江源
朝代：明

天上宜辞禄，山中拟结茅。贵长思少贱，富敢忘贫交。敏慧于时合，迂疏被俗嘲。区区何足问，骑马出江郊。
偶成
作者：江源
朝代：明

春半江南尚北风，宦情离思两相攻。鱼沉碧海乡书杳，鸟没青天楚望空。万里关河劳跋涉，百年身世信穷通。狂来欲饮无多量，三酌茅柴也面红。
元日写怀次敖先生韵
作者：江源
朝代：明

后饮屠苏我半酣，衰年五十又加三。鬓毛有雪何须惜，吾道无闻始可惭。今日椒盘新岁颂，昨宵灯火去年谈。谁怜宦海沈溟客，春雨松楸忆岭南。
入蔚州
作者：江源
朝代：明

行尽千山与万山，马蹄今日蔚州关。镇边楼上闲刁斗，倒剌山前问大还。漠漠风沙连塞外，镗镗金鼓彻云间。观风恐未宣君德，感愧中心几汗颜。
公子曲
作者：江源
朝代：明

风流贵公子，罗绮娇青春。防身有长剑，吐辞亦成文。斗鸡遍九陌，跃马游三秦。时宿邯郸倡，或作诸侯宾。不避金吾贵，不怕丞相嗔。慷慨薄时俗，豪宕凌秋旻。莫言少英俊，中有信陵君。
公莫舞
作者：江源
朝代：明

鸿门楚子高宴张，喑呜叱咤真刚强。一时杀气隘六合，座中龙准何仓皇。当时壮士发真指，按剑直前裂双眦。危言雄辩气如虹，不但区区嚼生彘。公莫舞兮公舞之，烟尘衮衮双龙飞。不闻天生赤帝子，骊山妖毋能先知。刚强乃匹夫，何如宽仁主。坑降天乃厌，缟素众所与。拔剑碎玉斗，徒然怒亚父。汉为王，楚为虏。天所为，公莫舞。
公馆漫兴
作者：江源
朝代：明

上谷回车辙，凄凉午夜天。观风千里远，见月两回圆。离别寻常事，奔趋二十年。归京多便使，书劄若为传。
兰竹图为杨景昌题
作者：江源
朝代：明

万紫千红总俗妆，更嫌桃李种河阳。峦香劲节真奇绝，移伴东流蔽芾棠。
关山月
作者：江源
朝代：明

胡天云净无纤瑕，一轮明月关山赊。青海城边笼白骨，黄龙塞上照寒沙。举头处处看圆缺，低头默默伤离别。铁骑宵征岭雾深，毡房野宿边风烈。一回见月一思归，故乡迢递音书违。家人见月亦思我，道我归期定几时。
冀北春阳歌为杨绣衣赋
作者：江源
朝代：明

柱史芳年四十强，豸冠高耸立朝堂。皂囊满贮三春泽，白简仍飞六月霜。乘骢不数汉桓典，埋轮复见今张纲。奉天殿前天子命，手提绣斧巡朔方。朔方万物久憔悴，闾阎赤子多痍疮。自从君来按节后，三边山岳皆辉光。况闻九达走狐兔，又闻四野无豺狼。屈者伸兮冤者白，惟刑之恤心虞唐。穷檐暗室回白日，阴崖寒谷生春阳。看君今日已如此，何况他日登岩廊。春阳定作商霖雨，足慰天下苍生望。
再到铁柱宫
作者：江源
朝代：明

黄金台上将君命，铁柱宫中驻使幢。亭上未瞻□孺子，祠前先拜许旌阳。鸣钟聚食黄冠百，绕树将雏白鹤双。此地从来最幽僻，洞房三借亦何妨。
再次前韵奉德馨同年
作者：江源
朝代：明

螺川驿里劳相送，日暮乘船过水村。性敏看君公事了，才悭觉我簿书繁。枕蓑谩忆山人睡，剪纸谁招旅客魂。二十年来新旧事，篝灯曾记一宵论。
再次按察司题壁韵
作者：江源
朝代：明

楚水孤舟蜀道车，忽惊枪鸟又春馀。十年骨肉长抛别，半纸功名任卷舒。几昧变通方学易，耻随流俗幸知书。等闲爱杀江门老，竹杖生吟信所如。
再谒张丈献公祠五首
作者：江源
朝代：明

唐祚安危三百祀，韶阳祠庙几千年。问公底事能如此，功德从来解格天。王猛预知淝水败，子胥先见越兵来。三郎倘纳先生谏，安得鸾舆驻马嵬。丞相祠前风度楼，重来驻马仰前脩。问他偃月今存否，过客当时也合羞。唐史大书贤相业，粤人长祭曲江祠。岭南后学师前辈，山斗千年更属谁。丞相当年数犯颜，□□天子等闲看。乘舆西狩艰难日，悔不先诛阿荦山。
再谒张丈献公祠五首·其一
作者：江源
朝代：明

唐祚安危三百祀，韶阳祠庙几千年。问公底事能如此，功德从来解格天。
再谒张丈献公祠五首·其三
作者：江源
朝代：明

丞相祠前风度楼，重来驻马仰前脩。问他偃月今存否，过客当时也合羞。
再谒张丈献公祠五首·其二
作者：江源
朝代：明

王猛预知淝水败，子胥先见越兵来。三郎倘纳先生谏，安得鸾舆驻马嵬。
再谒张丈献公祠五首·其五
作者：江源
朝代：明

丞相当年数犯颜，□□天子等闲看。乘舆西狩艰难日，悔不先诛阿荦山。
再谒张丈献公祠五首·其四
作者：江源
朝代：明

唐史大书贤相业，粤人长祭曲江祠。岭南后学师前辈，山斗千年更属谁。
写怀二首
作者：江源
朝代：明

五十始衰时，如今又六期。但偿沽酒价，不计买山资。水稻供饘粥，园蔬当肉糜。他年买归棹，聊此足娱嬉。万里赴松潘，孤舟别故园。风波江上路，儿女梦中言。月色满前浦，鸡声出远村。思家原有泪，过峡莫闻猿。
写怀二首·其一
作者：江源
朝代：明

五十始衰时，如今又六期。但偿沽酒价，不计买山资。水稻供饘粥，园蔬当肉糜。他年买归棹，聊此足娱嬉。
写怀二首·其二
作者：江源
朝代：明

万里赴松潘，孤舟别故园。风波江上路，儿女梦中言。月色满前浦，鸡声出远村。思家原有泪，过峡莫闻猿。
写怀次岳丈蒋先生集句韵二首
作者：江源
朝代：明

探尽囊中换赋金，弊裘已畏早霜侵。风烟并起思乡念，霄汉常悬捧日心。官舍已空秋草绿，空斋长掩暮云深。甘泉未厌杨雄赋，会待吹嘘定至音。忍分书剑各天涯，目断楼船日又斜。万里江山劳梦寐，十年缟素飒风沙。新词未上鸳鸯扇，远信闲封豆蔻花。壮志未消知己在，莫嫌白发负年华。
写怀次岳丈蒋先生集句韵二首·其一
作者：江源
朝代：明

探尽囊中换赋金，弊裘已畏早霜侵。风烟并起思乡念，霄汉常悬捧日心。官舍已空秋草绿，空斋长掩暮云深。甘泉未厌杨雄赋，会待吹嘘定至音。
写怀次岳丈蒋先生集句韵二首·其二
作者：江源
朝代：明

忍分书剑各天涯，目断楼船日又斜。万里江山劳梦寐，十年缟素飒风沙。新词未上鸳鸯扇，远信闲封豆蔻花。壮志未消知己在，莫嫌白发负年华。
冬夜写怀
作者：江源
朝代：明

此夕阴云欲雪天，阿奴先我拥衾眠。灯前炙砚研徽墨，醉里裁诗爱蜀笺。身世每惭彭泽令，盘餐长忆粤河鳊。故园儿女频翘首，道我归休是甚年。
冬至遣怀次毕宗仁用老杜韵
作者：江源
朝代：明

长恨流光暗里催，又逢小至客边来。衰颜纵酒生春色，壮志忧时未死灰。日影或遗南苑地，阳和不到北枝梅。柴桑老子何萧散，烂醉乾坤几万杯。
凯歌为阳和周参将作
作者：江源
朝代：明

征北将军才且雄，不忝乃祖公瑾风。妙龄智勇未四十，博穷六籍玄微中。古来文武有吉甫，三代而下诸葛公。后来文武似赤少，将军今日追其踪。投壶雅歌差可拟，轻裘缓带将无同。朔方边城羽书急，威宁海子狼烟红。一朝天子亲推毂，特简将军冲锋敌。身著铁衣淩雪色，手提金剑动蛟龙。渴心欲饮胡儿血，奋身便挂天山弓。犬羊旋毙箭锋下，驱除如在破竹中。只轮疋马不得返，犁庭扫穴胡巢空。向来奏凯论功赏，帝命将军参五戎。将军之功未可量，会当百代公侯封。能令诸军乐耕耨，坐见万里无烟烽。凤凰池里受爵赏，麒麟阁上图形容。族诛剡溪藤，秃杀毛颖翁。不足尽纪将军功，不足尽纪将军功。
出关后口号
作者：江源
朝代：明

重关一出旅魂消，白草黄云入望遥。野鸟撩人羁思恶，边风吹我鬓毛焦。危墙垒石三家市，急水奔流独木桥。此景纵教收拾尽，不应无处借诗瓢。
出塞三首
作者：江源
朝代：明

问罪阴山下，从今又几年。亲朋无一字，雨雪尽三边。溪月明关陇，胡沙乏水泉。功成尽麟閤，燕颔岂徒然。兵出塞垣通，金鞭指铁骢。将军下天上，杀气绕湟中。受命边沙远，防秋鼓角雄。匈奴犹未灭，何处欲输忠。关塞疲征马，泥沙困老龙。野昏边气合，月落戍楼空。怅别三河道，谁论万里功。寒灯孤戍里，看取宝刀雄。
出塞三首·其一
作者：江源
朝代：明

问罪阴山下，从今又几年。亲朋无一字，雨雪尽三边。溪月明关陇，胡沙乏水泉。功成尽麟閤，燕颔岂徒然。
出塞三首·其三
作者：江源
朝代：明

关塞疲征马，泥沙困老龙。野昏边气合，月落戍楼空。怅别三河道，谁论万里功。寒灯孤戍里，看取宝刀雄。
出塞三首·其二
作者：江源
朝代：明

兵出塞垣通，金鞭指铁骢。将军下天上，杀气绕湟中。受命边沙远，防秋鼓角雄。匈奴犹未灭，何处欲输忠。
出塞曲八首
作者：江源
朝代：明

一出玉关道，风尘暗使车。孤军穷黠虏，万幕列平沙。落日摇旌旆，悲风杂鼓笳。此身归未得，四海暂为家。往岁戍河阳，今年出定襄。暂随祭征虏，誓斩左贤王。铁甲凌寒雾，毡重积夜霜。防秋今正急，壮士莫思乡。少小去防边，十年犹未旋。心旌悬汉月，身世老胡天。骁勇胸中甲，奇谋圯上篇。功多天子录，他日尽凌烟。圣主方推毂，沙场欲报恩。宁为全胜算，且莫战功论。坚壁防骄虏，扬旌止太原。笑他窦车骑，徒尔勒燕然。出塞笳三叠，横行卒五千。功期三箭定，勇冠万人先。渴则餐胡雪，饥来食弩弦。封侯事竟寝，燕颔亦徒然。边庭新应募，胡虏旧知名。耻作千夫长，身为万里城。晓趋青海战，夜度黑山兵。誓肘黄金郎，蹉跎竟不成。岁岁戍河源，天寒衣不完。始觉边兵苦，谁为天子言。将军奏战绩，中国竭财源。请下轮台诏，馀生入玉门。惨悽辞故里，迢递赴居延。六月多冰雪，孤城乏水泉。汉儿频挽粟，胡地不堪田。弃绝妻拿爱，年年长戍边。
出塞曲八首·其一
作者：江源
朝代：明

一出玉关道，风尘暗使车。孤军穷黠虏，万幕列平沙。落日摇旌旆，悲风杂鼓笳。此身归未得，四海暂为家。
出塞曲八首·其七
作者：江源
朝代：明

岁岁戍河源，天寒衣不完。始觉边兵苦，谁为天子言。将军奏战绩，中国竭财源。请下轮台诏，馀生入玉门。
出塞曲八首·其三
作者：江源
朝代：明

少小去防边，十年犹未旋。心旌悬汉月，身世老胡天。骁勇胸中甲，奇谋圯上篇。功多天子录，他日尽凌烟。
出塞曲八首·其二
作者：江源
朝代：明

往岁戍河阳，今年出定襄。暂随祭征虏，誓斩左贤王。铁甲凌寒雾，毡重积夜霜。防秋今正急，壮士莫思乡。
出塞曲八首·其五
作者：江源
朝代：明

出塞笳三叠，横行卒五千。功期三箭定，勇冠万人先。渴则餐胡雪，饥来食弩弦。封侯事竟寝，燕颔亦徒然。
出塞曲八首·其八
作者：江源
朝代：明

惨悽辞故里，迢递赴居延。六月多冰雪，孤城乏水泉。汉儿频挽粟，胡地不堪田。弃绝妻拿爱，年年长戍边。
出塞曲八首·其六
作者：江源
朝代：明

边庭新应募，胡虏旧知名。耻作千夫长，身为万里城。晓趋青海战，夜度黑山兵。誓肘黄金郎，蹉跎竟不成。
出塞曲八首·其四
作者：江源
朝代：明

圣主方推毂，沙场欲报恩。宁为全胜算，且莫战功论。坚壁防骄虏，扬旌止太原。笑他窦车骑，徒尔勒燕然。
出宣府口号
作者：江源
朝代：明

晓来疋马度洋河，飒飒秋风起白波。普度桥倾人病涉，西望碑古我摩挲。风沙不动思乡念，道路长怀遣使歌。行过边城无一警，只闻边将欲投戈。
出居庸关
作者：江源
朝代：明

手持使节过居庸，别有乾坤入望中。老将旌幢严节钺，层城楼橹倚崆峒。山盘龙虎关逾壮，□径幽燕□更雄。去去不烦关吏问，我曹非是弃繻童。
出自蓟北门行
作者：江源
朝代：明

朝出蓟北门，去去复何止。挥戈越飞狐，驱兵渡黑水。风劲每折胶，天寒欲堕指。羽书日三至，军营夜五徙。杀风半夜来，悲笳数声起。虏阵屯隔河，勇悍更莫比。恐孤推毂恩，向前决生死。一鼓锋始交，再鼓敌披靡。三鼓收成功，天山定三矢。使者奏甘泉，捷书报天子。生系左贤主，悬首槁街里。
分宜行台与德修大参夜酌联句
作者：江源
朝代：明

萍水相逢共独光，一尊清话坐更长。旧章不用更新法，今病何须执古方。万事风涛惊发白，百年行检任雌黄。酒酣大叹出门去，明日满天生夜凉。
刘生
作者：江源
朝代：明

刘生重豪侠，名姓动王公。说剑轻颇牧，酬恩誓始终。扬鞭过锦里，沽酒辞新丰。何处风尘起，专征第一功。
初冬感兴
作者：江源
朝代：明

万里边城岁始冬，凄凉天气雪兼风。寒肤起粟髭生冻，铁砚成冰笔退锋。乡土有怀书信断，官租无秫酒瓶空。向来颇喜边烽息，公事无多案牍慵。
别同年曹时中佥宪
作者：江源
朝代：明

两顾劳君宪节来，几年怀抱到今开。青樽且对故人酌，画舫何妨候吏催。杨柳谩从南浦折，梅花先寄北人回。同年聚首又何日，千里相思未肯灰。
别李致敬同寅
作者：江源
朝代：明

君寓宣州我复京，临岐不用唱离情。边储自是悬君笔，经略还应惬众评。南雁须传千里劄，东曹莫朽百年名。佳声不必镌金石，专听人言即是铭。
到上饶
作者：江源
朝代：明

来尹上饶邑，中心喜惧并。有家惭肉食，无术慰苍生。灵鹫插天碧，冰溪逼渭清。循良期远到，不是爱沽名。
到松潘
作者：江源
朝代：明

路入松州别一天，乱山迢递尽狼烟。雪栏岭峻秋飞雹，风洞关寒夏着绵。万里江湖徒恋阙，十年心事费筹边。凭谁寄语生降虏，今日皇威遍八埏。
十二月词十二首复次官汝清韵
作者：江源
朝代：明

人日宫中最喜晴，玉肌寒怯尚重绫。霎时又是元宵节，台谏何人论买灯。报道中和节又来，东风新燕旧亭台。妾颜不似去年好，羞见百花红白开。春困撩人睡起迟，玉钗斜堕绿云攲。海棠开后廉纤雨，又是清明赐火时。南薰别殿绿阴浓，浴佛香汤赐六宫。太液池边随步辇，白莲花吐石榴红。五月宫中日最长，天中节近浴兰汤。君王不用青铜献，惟恨当年一鉴亡。金屋炎炎溽暑深，温泉新水浴檀沉。那知玉趾帘帷外，不赐当年百饼金。桐叶初飘大火流，待看织女会牵牛。傍人不织浓心苦，才过伤春又到秋。看看秋色此平分，何处笙歌入夜闻。独有多情端正月，年年依旧到长门。君王初授六宫衣，又近登临九日期。菊酒酡颜花插鬓，免教时节叹人痴。满眼风光又小春，却寒帘底暖如温。年年十月华清幸，知是谁先被主恩。小至初临生一阳，履长纳庆祝君王。从今日永知何用，刺绣功添一线长。一阳来复二阳回，更喜宫中臈日来。莫漫藏阉论胜负，祝君先进御前杯。
十二月词十二首复次官汝清韵·其一
作者：江源
朝代：明

人日宫中最喜晴，玉肌寒怯尚重绫。霎时又是元宵节，台谏何人论买灯。
十二月词十二首复次官汝清韵·其七
作者：江源
朝代：明

桐叶初飘大火流，待看织女会牵牛。傍人不织浓心苦，才过伤春又到秋。
十二月词十二首复次官汝清韵·其三
作者：江源
朝代：明

春困撩人睡起迟，玉钗斜堕绿云攲。海棠开后廉纤雨，又是清明赐火时。
十二月词十二首复次官汝清韵·其九
作者：江源
朝代：明

君王初授六宫衣，又近登临九日期。菊酒酡颜花插鬓，免教时节叹人痴。
十二月词十二首复次官汝清韵·其二
作者：江源
朝代：明

报道中和节又来，东风新燕旧亭台。妾颜不似去年好，羞见百花红白开。
十二月词十二首复次官汝清韵·其五
作者：江源
朝代：明

五月宫中日最长，天中节近浴兰汤。君王不用青铜献，惟恨当年一鉴亡。
十二月词十二首复次官汝清韵·其八
作者：江源
朝代：明

看看秋色此平分，何处笙歌入夜闻。独有多情端正月，年年依旧到长门。
十二月词十二首复次官汝清韵·其六
作者：江源
朝代：明

金屋炎炎溽暑深，温泉新水浴檀沉。那知玉趾帘帷外，不赐当年百饼金。
十二月词十二首复次官汝清韵·其十
作者：江源
朝代：明

满眼风光又小春，却寒帘底暖如温。年年十月华清幸，知是谁先被主恩。
十二月词十二首复次官汝清韵·其十一
作者：江源
朝代：明

小至初临生一阳，履长纳庆祝君王。从今日永知何用，刺绣功添一线长。
十二月词十二首复次官汝清韵·其十二
作者：江源
朝代：明

一阳来复二阳回，更喜宫中臈日来。莫漫藏阉论胜负，祝君先进御前杯。
十二月词十二首复次官汝清韵·其四
作者：江源
朝代：明

南薰别殿绿阴浓，浴佛香汤赐六宫。太液池边随步辇，白莲花吐石榴红。
半山为张山人赋
作者：江源
朝代：明

吴山锦绣开屏幔，四时佳气更回换。此中风景似罗浮，却被君家分一半。高居割据势颇雄，虎丘西峙山塘东。柴弃篱落蒋翊径，几旬踏月兼临风。山鸟山麋作吾友，门外春风散花柳。狂来北郭辄放歌，客至南邻便沽酒。丞相金陵亦半山，致君心事将无闲。山林钟鼎各有趣，莫问区区出处间。
厓门坡
作者：江源
朝代：明

小腮过尽度厓门，万木参天白日昏。石磴嶙峋春雨滑，碧岩迢递湿云屯。当年孝子应回辄，今日孤臣合断魂。何事区区不归去，消埃曾未答君恩。
去妇词
作者：江源
朝代：明

忆初嫁君时，两情誓不易。女训宁暂违，蘋蘩亦极力。云何异初志，遂成参商隔。新欢似桃李，旧爱变荆棘。令德鲜不亏，妾身固不惜。去去从此辞，出门泪横臆。行路正迟迟，怕逢旧亲戚。不辨东与西，一去复何适。羞作水上凫，宁化山头石。中心君岂知，百年誓贞白。
双挽卷为同寅罗时泰赋
作者：江源
朝代：明

阿翁节义梁鸿辈，而母贞风德耀贤。北阙封章光死后，西涯文字述生前。凤毛冠佩彤池上，马□松楸益水阡。谁竖丰碑高数尺，道傍骑马看新镌。
双行缠二首
作者：江源
朝代：明

絜白双行缠，系侬白玉胫。不羡步生莲，矢心不由径。足缠合欢带，文緌双鸳鸯。足容顾自重，不出君闺房。
双行缠二首·其一
作者：江源
朝代：明

絜白双行缠，系侬白玉胫。不羡步生莲，矢心不由径。
双行缠二首·其二
作者：江源
朝代：明

足缠合欢带，文緌双鸳鸯。足容顾自重，不出君闺房。
叠溪道中
作者：江源
朝代：明

行尽维州旧日边，偏桥攲险朔风颠。病躯自觉生寒粟，冻手时惊坠马鞭。两鬓霜华犹故态，三边使节又频年。诸番今日安耕耨，闲杀将军十万弦。
古别离
作者：江源
朝代：明

明月照我帷，凉风透窗纱。相思对孤烛，敲断双玉钗。君子美如玉，十年九辞家。戚戚怀远游，长年披风沙。昨夜梦同衾，醒复天之涯。含情欲谁诉，忍泪徒自嗟。日月亦易迈，冉冉赴□蛇。及至君归来，妾非旧容华。
古宫怨
作者：江源
朝代：明

妾年二八颜如玉，不用朱铅斗妆束。一身曾拟当三千，君王贮我黄金屋。内园□肠霓裳衣，乐府教翻白翎曲。宵征每侍昭阳寝，春寒数共华清浴。结成天上比翼期，不羡人间连理木。晚妆楼上始梳洗，一霎中官几催促。时移事变不须臾，掩鼻谗生亦何毒。隆宠从来难久居，班姬长信吞声哭。羊车去去挽不来，檐前羞插盐枝竹。长门寂寞几经春，百花辇路莓苔绿。黄金不买长卿文，一饭君恩聊自足。官家安否问监宫，夜夜焚香万年祝。
古意
作者：江源
朝代：明

明月不长满，好花不再红。妾颜岂长在，君恩亦无终。君情与妾意，如水东西流。物态有如此，妾心谁怨尤。
古长门怨
作者：江源
朝代：明
体裁：古风

昔有佳人公孙氏，婵娟花艳无人及。□□□绽牡丹□□□，猩红带露海棠湿。才可颜容十五馀，枇杷花下闭门居。低鬟缓视抱明月，风骨自是倾城姝。一朝选在君王侧，天子非常赏颜色。黄金作身双飞龙，更有红颜生羽翼。仙台蛾眉秦镜明，黄金阁上晚妆成。罗襦宝带为君解，犹自君王说小名。姊妹弟兄皆列上，百事胜人健如虎。朝弄琼箫下綵云，催弦急管为君舞。燕赵美女三千人，三千宠爱在一身。横垂宝幄同心结，生死自谓长随君。何言中路遭弃捐，东飞百劳西飞燕。苍蝇苍蝇奈尔何，黄金销烁素丝变。几许幽情欲话难，讵随中妇凤楼寒。相思相见知何日，抱得秦筝不忍弹。翻手作云覆作雨，君恩反复谁能数。二十三春长信宫，谁人不忘此离苦。夜如何其夜未央，独眠人起合欢床。泪痕不与君恩断，共滴长门一夜长。珠帘粉泽无人顾，吊影徘徊独愁暮。古来万事皆由命，错把黄金买词赋。奉帚平明金殿开，昭阳歌吹风送来。须吏宫女传来信，飞燕昭阳侍寝回。劝君且莫誇头角，自古佳人多命薄。高山成谷沧海填，木槿朝看暮还落。世俗宁知伪与真，还同弃妾逐新人。但看古来盛名下，屈膝铜铺锁阿甄。蓬首不梳心历乱，玉枕夜寒鱼信断。岁暮云矣增离忧，不道流年暗中换。冬至阳生春又来，百花辇路为苍苔。无因并写春风恨，一寸相思一寸灰。兰闱琼芳积烟露，草色年年旧宫路。梨花满地不开门，凤辇不来春又暮。伤春未已复悲秋，海色西风十二楼。思牵今夜肠应直，河汉三更看斗牛。秋去秋来几恩怨，天上人间不想见。班姬饮恨长信宫，却恨含情掩秋扇。白日寻思夜梦频，梦来何处更为云。传闻纨扇恩未歇，万一君王起旧人。春秋四气更回换，鸳被相思双带缓。功名宝贵若长在，菖蒲花开月长满。宛转蛾眉能几时，无盐何用妒西施。世情都付东流水，为君起唱长相思。不独凄凉眼前事，近代君臣亦如此。屈原憔悴滞江潭，萧何下狱淮阴死。世间反复不易陈，金杯且酌休辞频。但看古来歌舞地，柏梁铜雀生黄尘。
古长门怨
作者：江源
朝代：明

昔有佳人公孙氏，婵娟花艳无人及。□□□绽牡丹□，猩红带露海棠湿。才可颜容十五馀，枇杷花下闭门居。低鬟缓视抱明月，风骨自是倾城姝。一朝选在君王侧，天子非常赏颜色。黄金作身双飞龙，更有红颜生羽翼。仙台蛾眉秦镜明，黄金阁上晚妆成。罗襦宝带为君解，犹自君王说小名。姊妹弟兄皆列上，百事胜人健如虎。朝弄琼箫下綵云，催弦急管为君舞。燕赵美女三千人，三千宠爱在一身。横垂宝幄同心结，生死自谓长随君。何言中路遭弃捐，东飞百劳西飞燕。苍蝇苍蝇奈尔何，黄金销烁素丝变。几许幽情欲话难，讵随中妇凤楼寒。相思相见知何日，抱得秦筝不忍弹。翻手作云覆作雨，君恩反复谁能数。二十三春长信宫，谁人不忘此离苦。夜如何其夜未央，独眠人起合欢床。泪痕不与君恩断，共滴长门一夜长。珠帘粉泽无人顾，吊影徘徊独愁暮。古来万事皆由命，错把黄金买词赋。奉帚平明金殿开，昭阳歌吹风送来。须吏宫女传来信，飞燕昭阳侍寝回。劝君且莫誇头角，自古佳人多命薄。高山成谷沧海填，木槿朝看暮还落。世俗宁知伪与真，还同弃妾逐新人。但看古来盛名下，屈膝铜铺锁阿甄。蓬首不梳心历乱，玉枕夜寒鱼信断。岁暮云矣增离忧，不道流年暗中换。冬至阳生春又来，百花辇路为苍苔。无因并写春风恨，一寸相思一寸灰。兰闱琼芳积烟露，草色年年旧宫路。梨花满地不开门，凤辇不来春又暮。伤春未已复悲秋，海色西风十二楼。思牵今夜肠应直，河汉三更看斗牛。秋去秋来几恩怨，天上人间不想见。班姬饮恨长信宫，却恨含情掩秋扇。白日寻思夜梦频，梦来何处更为云。传闻纨扇恩未歇，万一君王起旧人。春秋四气更回换，鸳被相思双带缓。功名宝贵若长在，菖蒲花开月长满。宛转蛾眉能几时，无盐何用妒西施。世情都付东流水，为君起唱长相思。不独凄凉眼前事，近代君臣亦如此。屈原憔悴滞江潭，萧何下狱淮阴死。世间反复不易陈，金杯且酌休辞频。但看古来歌舞地，柏梁铜雀生黄尘。
吉守顾天锡乃兄会于吉贰守柳邦用以宁知风雨夜复此对床眠一联为题送之余亦赋十绝以见意
作者：江源
朝代：明

难弟难兄喜合并，一门清白两专城。功名端不饶王霸，萧散何曾让管宁。生憎煮豆歌声苦，谁信分荆骨肉离。不似君家贤伯仲，百年友爱几人知。袁州太守老文翁，阿弟循良十郡雄。谁谓当时吴仕燮，独令千古仰高风。兄在东吴弟官楚，十年契阔此相聚。对语休疑是梦中，青灯寒照虚堂雨。兄弟声名万金价，阿兄既见弟心泻。寒更恨短话偏长，恍疑风雨彭城夜。赠君珠玉三百幅，饮君美酒数十斛。渭城之唱君莫听，棠棣之诗我三复。十年不暖姜肱被，邂逅埙篪奏商徵。何物堪拟别情长，文水悠悠亦如此。吴云楚树几增慨，相思咫尺如越代。春风再续池草诗，日夕开樽且相对。弟劝兄酬累十觞，阳关声里又斜阳。天涯此会知何日，夜雨寒灯忆对床。春暮还家买楚船，离宴重赋鹡翎篇。欲知兄弟相思处，两地看云各自眠。
吉守顾天锡乃兄会于吉贰守柳邦用以宁知风雨夜复此对床眠一联为题送之余亦赋十绝以见意·其一
作者：江源
朝代：明

难弟难兄喜合并，一门清白两专城。功名端不饶王霸，萧散何曾让管宁。
吉守顾天锡乃兄会于吉贰守柳邦用以宁知风雨夜复此对床眠一联为题送之余亦赋十绝以见意·其七
作者：江源
朝代：明

十年不暖姜肱被，邂逅埙篪奏商徵。何物堪拟别情长，文水悠悠亦如此。
吉守顾天锡乃兄会于吉贰守柳邦用以宁知风雨夜复此对床眠一联为题送之余亦赋十绝以见意·其三
作者：江源
朝代：明

袁州太守老文翁，阿弟循良十郡雄。谁谓当时吴仕燮，独令千古仰高风。
吉守顾天锡乃兄会于吉贰守柳邦用以宁知风雨夜复此对床眠一联为题送之余亦赋十绝以见意·其九
作者：江源
朝代：明

弟劝兄酬累十觞，阳关声里又斜阳。天涯此会知何日，夜雨寒灯忆对床。
吉守顾天锡乃兄会于吉贰守柳邦用以宁知风雨夜复此对床眠一联为题送之余亦赋十绝以见意·其二
作者：江源
朝代：明

生憎煮豆歌声苦，谁信分荆骨肉离。不似君家贤伯仲，百年友爱几人知。
吉守顾天锡乃兄会于吉贰守柳邦用以宁知风雨夜复此对床眠一联为题送之余亦赋十绝以见意·其五
作者：江源
朝代：明

兄弟声名万金价，阿兄既见弟心泻。寒更恨短话偏长，恍疑风雨彭城夜。
吉守顾天锡乃兄会于吉贰守柳邦用以宁知风雨夜复此对床眠一联为题送之余亦赋十绝以见意·其八
作者：江源
朝代：明

吴云楚树几增慨，相思咫尺如越代。春风再续池草诗，日夕开樽且相对。
吉守顾天锡乃兄会于吉贰守柳邦用以宁知风雨夜复此对床眠一联为题送之余亦赋十绝以见意·其六
作者：江源
朝代：明

赠君珠玉三百幅，饮君美酒数十斛。渭城之唱君莫听，棠棣之诗我三复。
吉守顾天锡乃兄会于吉贰守柳邦用以宁知风雨夜复此对床眠一联为题送之余亦赋十绝以见意·其十
作者：江源
朝代：明

春暮还家买楚船，离宴重赋鹡翎篇。欲知兄弟相思处，两地看云各自眠。
吉守顾天锡乃兄会于吉贰守柳邦用以宁知风雨夜复此对床眠一联为题送之余亦赋十绝以见意·其四
作者：江源
朝代：明

兄在东吴弟官楚，十年契阔此相聚。对语休疑是梦中，青灯寒照虚堂雨。
吉水分司偶成次宪佥黄九成韵
作者：江源
朝代：明

公堂退食有馀清，敢道催科此政成。未忍东南频督赋，只缘西北未休兵。愁增鬓雪光阴老，事搅心旌感慨生。夔契功勋今尚在，世间谁谓是浮名。
吊王宗周太守
作者：江源
朝代：明

二千石兮官不小，五十馀兮寿非夭。三雏虽少颇绝奇，万事足焉心亦了。我来不为死者伤，乃知一死人之常。吊君知君亦瞑目，有人后日继书香。
吊萧伯铉太守
作者：江源
朝代：明

义气何曾让古人，历扬中外廿年春。度支财赋轻刘晏，刺史循良共信臣。镌石有文彰令德，传家无子拜荒坟。仁人寿矣成虚语，我恐皇天亦不仁。
同李总戎游大悲寺
作者：江源
朝代：明

仙梵嬉游半日陪，岩前金碧映楼台。好山入眼看无尽，他日携樽拟再来。
后九月九日
作者：江源
朝代：明

秋色将相暮，开怀合举觞。百年双短发，一岁两重阳。往事已流水，菊花犹晚香。独斟拼一醉，不惜老年狂。
后九月九日
作者：江源
朝代：明

西风两度重阳日，客里羁怀强放开。黄菊秋残堪再摘，白衣人去不重来。游山不著谢公屐，抱病谁登杜子台。今日狂吟聊遣兴，尊前何用苦敲推。
君不来
作者：江源
朝代：明

送君江头把酒杯，谓妾不久行当回。忆君去时儿在腹，儿已能行君不来。君不来，谁与居。登高引领空踌躇。不知君意何南北，前日逢人徒寄书。
君子有所思行
作者：江源
朝代：明

肃驾来京畿，纵观何巍巍。甲第逼云汉，青楼敞朱扉。公卿耀金紫，游侠誇轻肥。铜台贮歌舞，金谷富台池。千金易骏马，百斛买名姬。欢乐靡纪极，准拟千龄期。年貌岂长在，白日亦易驰。荣华会当歌，零落归山陂。前日歌舞地，今日生蒺藜。运固有崇替，谁当监兴衰。卓哉君子徒，三思固其宜。持满慎倾覆，居丰思谯卑。
君马黄
作者：江源
朝代：明

君马黄，我马赤，精神肯把千金易。一朝君马先着鞭，康庄高步如登天。青丝结辔玉为勒，天闲十二随周旋。嗟哉我马时不利，瘦骨崚嶒人共弃。安知不遇伯乐徒，价重飞龙空比冀。
吴宫怨
作者：江源
朝代：明

白苧寒生水殿风，芙蓉花谢茱萸红。姑苏台上夕宴罢，试问君恩何处浓。馆娃歌舞年年别，宝带同心为谁结。浣沙女子解捧心，嫣然能使君王悦。人情反覆难重陈，羞向君前更效颦。转眼朱颜易消歇，问他娇宠能千春。
吴钩行
作者：江源
朝代：明

吴钩重千金，自与常剑别。光射牛斗寒，气迸山石裂。无事且敛锋，小试不屑屑。我曾请上方，尚带倿臣血。
和小溪驿原韵
作者：江源
朝代：明

再到小溪驲，风光值小春。云归山色暝，水涸岸痕新。旷岁少家信，污人多陌尘。西江回画鹢，章贡是通津。
和敖先生雪诗韵二首
作者：江源
朝代：明

一雪西江万类奇，晓来帘外更霏微。光摇天地月无影，冻合川原鸟不飞。煮茗可堪分玉屑，读书谁复映寒辉。闾阎冻馁知多少，敢道严威入豸衣。斜斜整整不胜繁，猎骑缤纷走湿原。古径墁平人迹灭，老松擎重鹊巢翻。台前拒敌谁留柏，堂北淩寒更有谖。不独霸桥诗思苦，蓝关迁客正销魂。
和敖先生雪诗韵二首·其一
作者：江源
朝代：明

一雪西江万类奇，晓来帘外更霏微。光摇天地月无影，冻合川原鸟不飞。煮茗可堪分玉屑，读书谁复映寒辉。闾阎冻馁知多少，敢道严威入豸衣。
和敖先生雪诗韵二首·其二
作者：江源
朝代：明

斜斜整整不胜繁，猎骑缤纷走湿原。古径墁平人迹灭，老松擎重鹊巢翻。台前拒敌谁留柏，堂北淩寒更有谖。不独霸桥诗思苦，蓝关迁客正销魂。
和李正夫对月遣怀韵
作者：江源
朝代：明

天上银蟾几缺圆，人间离合亦同然。狂歌自叹乾坤窄，醉倒不知衾枕偏。何用功名钟鼎上，但教欢乐酒樽前。禁城咫尺人如玉，赋到蒹葭第几篇。
咏古五首 其一 夷齐
作者：江源
朝代：明

嗟来何足吝，饥食首阳薇。竟抱固穷节，千载非所知。
咏古五首 其三 荆轲
作者：江源
朝代：明

渴饮易水流，猖狂独长悲。惜哉剑术疏，奄去靡归期。
咏古五首 其二 豫让
作者：江源
朝代：明

君子死知己，哀哉亦可伤。问君何能尔，厚恩固难忘。
咏古五首 其五 二疏
作者：江源
朝代：明

大象转四时，始觉止为善。不为好爵縻，翱翔令人羡。
咏古五首 其四 四皓
作者：江源
朝代：明

嬴氏乱天纪，闲居三十载。平原独茫茫，紫芝复谁采。
咏古五首·夷齐
作者：江源
朝代：明

嗟来何足吝，饥食首阳薇。竟抱固穷节，千载非所知。君子死知己，哀哉亦可伤。问君何能尔，厚恩固难忘。渴饮易水流，猖狂独长悲。惜哉剑术疏，奄去靡归期。嬴氏乱天纪，闲居三十载。平原独茫茫，紫芝复谁采。大象转四时，始觉止为善。不为好爵縻，翱翔令人羡。
咏王昭君
作者：江源
朝代：明

渺渺天涯君去时，黄金何日赎蛾眉。谁知粉绘能相负，尚得君王不自持。青冢路边南雁尽，黄龙塞上北风吹。琵琶却解将心事，乐府皆传汉国辞。
咏龙眼
作者：江源
朝代：明

荔枝龙眼真并驱，大乔小乔两名姝。先生后生伯仲耳，胡为呼汝荔枝奴。魏文珍异特有诏，君谟遗落不作图。秋风弱弱吹正熟，枝头万颗骊龙珠。黄金包子乍擘破，容色瑩洁滑腻肤。百果羞缩不敢前，玉液入口风味孤。我欲荐之九重备玉食，又恐如汉十里一置，五里一堠，人马俱毙长安衢。宁教置身炎州幽侧地，不与杨梅庐橘争献承明庐。独不闻苏子当年有至论，蛮荒非汝辱，倖免妃子污。至今为汝数传诵，千载一洗旁挺诬。
咏龙眼
作者：江源
朝代：明
体裁：古风

荔枝龙眼真并驱，大乔小乔两名姝。先生后生伯仲耳，胡为呼汝荔枝奴。魏文珍异特有诏，君谟遗落不作图。秋风弱弱吹正熟，枝头万颗骊龙珠。黄金包子乍擘破，容色莹洁滑腻肤。百果羞缩不敢前，玉液入口风味孤。我欲荐之九重备玉食，又恐如汉十里一置，五里一堠，人马俱毙长安衢。宁教置身炎州幽侧地，不与杨梅庐橘争献承明庐。独不闻苏子当年有至论，蛮荒非汝辱，倖免妃子污。至今为汝数传诵，千载一洗旁挺诬。
唐马图为房参戎题
作者：江源
朝代：明

原野秋风苜宿殷，奚官执鞚出天闲。驱驰记得开元日，曾从汾阳破虏还。
商妇怨
作者：江源
朝代：明

良人射利事远涂，朝商西浙暮东吴。看君亦不甚贫贱，况乃负郭多膏畬。昨日书回向燕赵，燕赵自古多名姝。此姝重钱不重德，明日无钱情郎疏。忆妾嫁君未十载，如何一别成忧虞。去时门前柳初种，如今合抱未回车。寒灯自照见孤影，秋釭坐对羞双凫。妾身微贱任抛弃，堂上白头君念无。
商妇词
作者：江源
朝代：明

去年春日郎辞家，今年秋日留天涯。年去年来无定住，劝郎莫向临邛去。朝渡漳河暮汴河，闻郎处处长经过。岁晚望郎郎不至，独宿孤房空淹泪。金钗掷下当卜钱，问郎作客何时旋。郎心嗜利苦不足，靡靡长途不等毂。男儿宝贵自有时，何须苦涉风波危。
四时宫词 其一 春
作者：江源
朝代：明

紫檀别院锁春光，万转千回懒下床。已托焦桐传密意，却将团扇寄回肠。柳摇台榭东风软，花压阑干春画长。蜂蝶纷纷过墙去，只疑春色在昭阳。
四时宫词 其三 秋
作者：江源
朝代：明

上阳烟树正秋风，千里南云度塞鸿。白玉帐寒鸳梦绝，綵云天远凤楼空。长疑好事皆虚事，不是愁中即病中。秋去秋来几恩怨，闭门疏雨落梧桐。
四时宫词 其二 夏
作者：江源
朝代：明

已惊新夏燕巢梁，远目非春亦自伤。暗室有蝇污白璧，虚桥无雀寄流黄。风随玉辇笙歌迥，水滴铜龙昼漏长。错把黄金买词赋，静消心火梦魂凉。
四时宫词 其四 冬
作者：江源
朝代：明

寒气先侵玉女扉，君王初赐六宫衣。门开阊阖收金钥，尘压鸳鸯废锦机。玉枕夜寒鱼信断，紫阳宫远雁书稀。越罗冷薄金泥重，自熨寒衣减带围。
四时宫词·春
作者：江源
朝代：明

紫檀别院锁春光，万转千回懒下床。已托焦桐传密意，却将团扇寄回肠。柳摇台榭东风软，花压阑干春画长。蜂蝶纷纷过墙去，只疑春色在昭阳。已惊新夏燕巢梁，远目非春亦自伤。暗室有蝇污白璧，虚桥无雀寄流黄。风随玉辇笙歌迥，水滴铜龙昼漏长。错把黄金买词赋，静消心火梦魂凉。上阳烟树正秋风，千里南云度塞鸿。白玉帐寒鸳梦绝，綵云天远凤楼空。长疑好事皆虚事，不是愁中即病中。秋去秋来几恩怨，闭门疏雨落梧桐。寒气先侵玉女扉，君王初赐六宫衣。门开阊阖收金钥，尘压鸳鸯废锦机。玉枕夜寒鱼信断，紫阳宫远雁书稀。越罗冷薄金泥重，自熨寒衣减带围。
四月二日邀李总戎郊行小酌
作者：江源
朝代：明

孟夏日始长，边城雨新霁。川流荡晴绿，峰峦靡昏翳。我事亦颇暇，邀公一游诣。宪节联旌麾，笳鼓亦嘒嘒。半日恣闲散，名园堪一憩。山肴胜羔羊，溪鱼当蛤蛎。家酿数十酌，宾主两颇醉。看车缓缓归，凉风拂罗袂。
四月廿五日余偕侍禦刘朋节于仲才都事袁彦祥饮于秋官赵有年第时莲花盛开比他处之最先者因名曰瑞莲遂相与联句四首
作者：江源
朝代：明

绿水薰风出绛莲，濂溪丰韵小窗前。清标不愧名君子，窈窕何曾让水仙。丹脸笑回霞綵艳，翠钿香浥露珠圆。高歌不尽尊前兴，欲请移封向酒泉。若耶溪上我曾游，不似君家景致幽。别有乾坤藏雨露，更无花卉并夷犹。袭人香气清吟骨，蘸水浓妆豁酢眸。对此尘氛都洗却，浮生何处觅丹丘。好花移入赵家堂，当日谁将比六郎。解语自能留醉客，倾城元不数诸姜。小池幻出西湖景，美种分来玉井香。自是主人嫌日短，须教秉烛共徜徉。谁移仙种自濂溪，几朵红妆出水齐。帘幕风来香远近，阑干月上影高低。但教有酒供清赏，不怕无诗入品题。幸际升平又公暇，何妨归去醉如泥。
四月廿五日余偕侍禦刘朋节于仲才都事袁彦祥饮于秋官赵有年第时莲花盛开比他处之最先者因名曰瑞莲遂相与联句四首·其一
作者：江源
朝代：明

绿水薰风出绛莲，濂溪丰韵小窗前。清标不愧名君子，窈窕何曾让水仙。丹脸笑回霞綵艳，翠钿香浥露珠圆。高歌不尽尊前兴，欲请移封向酒泉。
四月廿五日余偕侍禦刘朋节于仲才都事袁彦祥饮于秋官赵有年第时莲花盛开比他处之最先者因名曰瑞莲遂相与联句四首·其三
作者：江源
朝代：明

好花移入赵家堂，当日谁将比六郎。解语自能留醉客，倾城元不数诸姜。小池幻出西湖景，美种分来玉井香。自是主人嫌日短，须教秉烛共徜徉。
四月廿五日余偕侍禦刘朋节于仲才都事袁彦祥饮于秋官赵有年第时莲花盛开比他处之最先者因名曰瑞莲遂相与联句四首·其二
作者：江源
朝代：明

若耶溪上我曾游，不似君家景致幽。别有乾坤藏雨露，更无花卉并夷犹。袭人香气清吟骨，蘸水浓妆豁酢眸。对此尘氛都洗却，浮生何处觅丹丘。
四月廿五日余偕侍禦刘朋节于仲才都事袁彦祥饮于秋官赵有年第时莲花盛开比他处之最先者因名曰瑞莲遂相与联句四首·其四
作者：江源
朝代：明

谁移仙种自濂溪，几朵红妆出水齐。帘幕风来香远近，阑干月上影高低。但教有酒供清赏，不怕无诗入品题。幸际升平又公暇，何妨归去醉如泥。
四皓围棋图
作者：江源
朝代：明

对奕商山已许时，沉吟当局算无遗。如何误下安刘着，人□宫中泣懦儿。
团扇词
作者：江源
朝代：明

团扇团且洁，不污亦不缺。用舍惟其时，行藏比贤哲。寄言汉宫人，何须中肠热。
土木驿感兴和壁上诗
作者：江源
朝代：明

客边怀抱未全宽，下马官亭暂解鞍。食肉岂知中野饿，拥貂谁念外边寒。先皇幸虏金根远，壮士捐生铁骑单。回首不堪成俯仰，况逢摇落又秋残。
塘上行
作者：江源
朝代：明

莲生我塘上，花叶何其稠。移根太液池，雨露既渥优。西风一夕生，繁华难久留。红白相倚恨，落月寒波愁。物情有盛衰，人事能无休。与君结发日，两情如睢鸠。一日遽别离，恩爱生戈矛。众口解铄金，弃置非君尤。愿君采葑菲，无以下体求。嗟妾常苦悲，忆君昔绸缪。谅非二三德，言念妾白头。
塞下曲
作者：江源
朝代：明

十五始裹头，为国戍边州。百战屡奏捷，十年不封侯。古来李飞将，命也谁怨尤。中夜耿不寐，灯下泣吴钩。
墨牡丹为冀文华题
作者：江源
朝代：明

百卉千葩让此花，一枝浓艳受风斜。洛中春去尧夫老，从此风光属冀家。
壬寅二月八日偕侍御刘朋节游月河寺联句
作者：江源
朝代：明

天为游人特放晴，春衣初试越罗轻。满庭怪石生云气，随处东风变鸟声。官况静依禅境定，诗脾凉沁月河清。试询故老当年乐，得似吾侪此合并。久坐禅亭既午晴，一尘不到谷风轻。花连曲槛饶春色，泉落长桥泻玉声。御史有诗赓既醉，省郎无颂献河清。人生处处皆吾舍，贾岛何须却望并。徙倚□林共晚晴，顿忘朝市有肥轻。壁间惟有笼纱句，云外那闻振锡声。方丈地飘花雨乱，博山香袅篆烟清。等闲莫叹耽游宴，千古兰亭乐事并。
壬寅二月八日偕侍御刘朋节游月河寺联句·其一
作者：江源
朝代：明

天为游人特放晴，春衣初试越罗轻。满庭怪石生云气，随处东风变鸟声。官况静依禅境定，诗脾凉沁月河清。试询故老当年乐，得似吾侪此合并。
壬寅二月八日偕侍御刘朋节游月河寺联句·其三
作者：江源
朝代：明

徙倚□林共晚晴，顿忘朝市有肥轻。壁间惟有笼纱句，云外那闻振锡声。方丈地飘花雨乱，博山香袅篆烟清。等闲莫叹耽游宴，千古兰亭乐事并。
壬寅二月八日偕侍御刘朋节游月河寺联句·其二
作者：江源
朝代：明

久坐禅亭既午晴，一尘不到谷风轻。花连曲槛饶春色，泉落长桥泻玉声。御史有诗赓既醉，省郎无颂献河清。人生处处皆吾舍，贾岛何须却望并。
壮士行
作者：江源
朝代：明

二十始弱冠，豪气隘九州。千金结游侠，一言惧诸侯。酬恩誓白日，抗义横高秋。丈夫谅无负，羞比荆阿流。
复为杨绣衣题春阳卷
作者：江源
朝代：明

九重衔命按三边，衣绣神羊照日鲜。两地山川分节钺，百年冤狱赖生全。胸中生意回天地，笔底阳和遍冀燕。见说此春原有脚，更施天下泽元元。
复次前韵
作者：江源
朝代：明

夜枕邯郸梦一场，荣枯安用重悲伤。掀髯览镜从□白，扫壁题诗叹我狂。尘世可能身事了，竹书何用姓名香。边城归橐无馀物，点检青萍旧所藏。
复次前韵一首
作者：江源
朝代：明

天地何人怨不宽，苦吟长叹孟郊寒。坐临秋水犹堪濯，醉倚西风不整冠。江上月明谁弄笛，天涯人远独凭阑。不才窃禄成何事，只合东山老谢安。
复次前韵十二首
作者：江源
朝代：明

秋风二十四回过，和得班家旧扇歌。倚柱寻思真薄命，长门无赋复如何。夜长烧尽百蕴香，谩听钟声出景阳。侍女莫谈天上事，有人属耳在萧墙。隐隐车声度苑墙，官家何处谩寻芳。离宫三十都游遍，又拟明朝幸寿阳。争得东风病骨肥，带围初减不胜衣。身轻不及衔泥燕，时向昭阳殿里飞。风透交疏午梦凉，君王何事不分香。庙堂别有非熊卜，昨日龙旗猎渭阳。玉臂锋封旧守宫，鸾舆消息一番空。绣床徙倚无寥赖，强刺花枝几线工。宝髻慵簪石竹花，温泉分得洗铅华。舞衫歌扇都抛却，拟向君前请出家。西风无地不伤秋，谖草翻阶不疗愁。欲籍鳞鸿通尺素，可能今夕见灵修。宝幄璚楼玳瑁宴，一身曾拟当三千。如今别却昭阳伴，敢道君恩不及前。水咽铜龙书漏沉，白华三复想遗音。主恩难报惟深省，众口从严解烁金。留得双龙旧绣衾，恩光不照妾愁深。谁人侍寝昭阳殿，一刻春宵抵万金。自悼词成不待封，闲情恋思万千重。青春肯为红颜驻，转眼风光又夹钟。
复次前韵十二首·其一
作者：江源
朝代：明

秋风二十四回过，和得班家旧扇歌。倚柱寻思真薄命，长门无赋复如何。
复次前韵十二首·其七
作者：江源
朝代：明

宝髻慵簪石竹花，温泉分得洗铅华。舞衫歌扇都抛却，拟向君前请出家。
复次前韵十二首·其三
作者：江源
朝代：明

隐隐车声度苑墙，官家何处谩寻芳。离宫三十都游遍，又拟明朝幸寿阳。
复次前韵十二首·其九
作者：江源
朝代：明

宝幄璚楼玳瑁宴，一身曾拟当三千。如今别却昭阳伴，敢道君恩不及前。
复次前韵十二首·其二
作者：江源
朝代：明

夜长烧尽百蕴香，谩听钟声出景阳。侍女莫谈天上事，有人属耳在萧墙。
复次前韵十二首·其五
作者：江源
朝代：明

风透交疏午梦凉，君王何事不分香。庙堂别有非熊卜，昨日龙旗猎渭阳。
复次前韵十二首·其八
作者：江源
朝代：明

西风无地不伤秋，谖草翻阶不疗愁。欲籍鳞鸿通尺素，可能今夕见灵修。
复次前韵十二首·其六
作者：江源
朝代：明

玉臂锋封旧守宫，鸾舆消息一番空。绣床徙倚无寥赖，强刺花枝几线工。
复次前韵十二首·其十
作者：江源
朝代：明

水咽铜龙书漏沉，白华三复想遗音。主恩难报惟深省，众口从严解烁金。
复次前韵十二首·其十一
作者：江源
朝代：明

留得双龙旧绣衾，恩光不照妾愁深。谁人侍寝昭阳殿，一刻春宵抵万金。
复次前韵十二首·其十二
作者：江源
朝代：明

自悼词成不待封，闲情恋思万千重。青春肯为红颜驻，转眼风光又夹钟。
复次前韵十二首·其四
作者：江源
朝代：明

争得东风病骨肥，带围初减不胜衣。身轻不及衔泥燕，时向昭阳殿里飞。
复次前韵奉答白参戎
作者：江源
朝代：明

百战三边气不衰，久持旌节镇东陲。茅堆败虏心逾壮，烟阁论功鬓未丝。老我岂朝今日会，识君犹恨十年迟。望山关外明朝别，倚柱停云几度思。
复次无题四首答李时荣黄门
作者：江源
朝代：明

碧藓骎骎旧履踪，景阳无复更闻钟。春辞栏槛花光暗，日射交疏树影浓。淇水肯教遗芍药，越江空忆采芙蓉。芳心自是多贻阻，不道瑶台隔万重。深院无春燕不来，罗帏日晚但蚊雷。金城路远书难寄，玉枕寒生梦易回。归汉胡笳空写恨，伤秋纨扇独怜才。高楼极目相思阔，敢道芳心久已灰。暑去寒来会晤难，芙蓉花发石榴残。梦回长信金根远，人去龙沙玉箸乾。桂子倚云擎露重，女萝延蔓挟霜寒。玉颜久谢朱铅饰，只恐傍人作俗看。燕代车轮蜀水舟，英雄无地不夷犹。归期又逐新春过，交佩曾于去日留。画戟清香公府夜，翠屏红烛内家秋。亦知夫婿封侯好，何用伤春柳陌头。
复次无题四首答李时荣黄门·其一
作者：江源
朝代：明

碧藓骎骎旧履踪，景阳无复更闻钟。春辞栏槛花光暗，日射交疏树影浓。淇水肯教遗芍药，越江空忆采芙蓉。芳心自是多贻阻，不道瑶台隔万重。
复次无题四首答李时荣黄门·其三
作者：江源
朝代：明

暑去寒来会晤难，芙蓉花发石榴残。梦回长信金根远，人去龙沙玉箸乾。桂子倚云擎露重，女萝延蔓挟霜寒。玉颜久谢朱铅饰，只恐傍人作俗看。
复次无题四首答李时荣黄门·其二
作者：江源
朝代：明

深院无春燕不来，罗帏日晚但蚊雷。金城路远书难寄，玉枕寒生梦易回。归汉胡笳空写恨，伤秋纨扇独怜才。高楼极目相思阔，敢道芳心久已灰。
复次无题四首答李时荣黄门·其四
作者：江源
朝代：明

燕代车轮蜀水舟，英雄无地不夷犹。归期又逐新春过，交佩曾于去日留。画戟清香公府夜，翠屏红烛内家秋。亦知夫婿封侯好，何用伤春柳陌头。
复次老杜长至韵
作者：江源
朝代：明

鬓髯添白老将催，客邸仍看小至来。君子道长时复泰，黄钟气暖管飞灰。树头雪压还留橘，江上春先已报梅。邬子泊舟沽市酒，不妨微醉两三杯。
复经宣府涂中
作者：江源
朝代：明

风霜日日困边隅，王事宁辞此病躯。上谷山川重在目，沙场尘土半沾须。弯弧射虏怜骁将，决策安边属老儒。归马萧萧谙旧路，前程何必问官奴。
夏夜
作者：江源
朝代：明

入夜添衣坐，炎天雨后凉。教儿温旧习，呼婢换新汤。脱帽风吹发，开窗月到床。兴来聊短述，还似少年狂。
夏夜燕集联句并序
作者：江源
朝代：明

今夕是何夕，吾侪此合欢。剧谈偿契阔，促席共盘桓。南北睽违久，东西会合难。桂椒供夜酌，肴核助春盘。玉糁思坡老，羊羹忆太官。滑酥餐马乳，香雾饮龙团。入箸蔬凝绿，堆盘荔剥丹。兔沉杯底月，烟袅鼎中峦。稚子频更烛，庖人屡继餐。兴狂更觉短，情浃量加宽。醉忘乌纱侧，凉欺白葛单。候虫喧壁脚，宵马闹帘端。径竹凉飙起，庭槐夜气乾。纸穿窗月白，瓜沁井花寒。灯影妨栖燕，萧声咽舞鸾。客涂悲断梗，宦海沸狂澜。击筑增豪旷，凭诗写肺肝。树云方仰杜，山斗更瞻韩。此日叨持宪，何年拟挂冠。正堪兼吏隐，何至作儒酸。执手还疑梦，论心遽忍谩。拊缶长耳热，入杜恨眉攒。世事棋千变，光阴指一弹。病腰殊似沈，老鬓忽如潘。羞鼓侯门铗，宁甘陋巷箪。舞兮思郭秃，步也叹邯郸。台阁君先贵，山林我苟安。且须随散诞，讵可叹衰残。马奋霜蹄疾，鹏翻健翮抟。有鞭须早着，无禄岂堪干。鱼莫临渊羡，天胡坐井观。神欢体自适，言强舌当扪。慷慨仍思蔺，奸雄每鄙瞒。邻翁嗔夜闹，候仆报更阑。未觉山颓玉，先将马饬繁。出门成一叹，扶醉上雕鞍。
夏日省中即事
作者：江源
朝代：明

绿槐风细乳鸦飞，坐看砖阶树影移。性懒最宜公事少，日长谁促簿书期。二毛敢谓淹郎署，十载深知负宠私。纸帐梨床饶午睡，起来三复伐檀诗。
夜会与邝载道联句
作者：江源
朝代：明

天津一别几经春，明月怀人两地频。京国相逢青眼在，交游长叹白头新。苦唫彻骨怜诗癖，久坐论心怪仆嗔。三鼓楼头犹剪烛，不须投辖学陈遵。十年车马到神京，汉室于今如贾生。朝野共闻吾主圣，乾坤还见泰阶平。越□□□皆南贡，阃外将军罢北征。草木亦知同雨露，欲书天保献承明。数杯频酌寒窗酒，八句新题午夜诗。却叹步兵千日醉，肯孤工部百年期。鬓毛渐短惊予老，眼目长青荷子知。十载江湖今夕会，对床风雨却连枝。淮阳佐郡忧民切，京国为郎致主难。岁月催人双鬓改，乾坤昭我一心丹。剑开古匣部牛斗，酒出奇兵战夜寒。四海幸逢尧舜日，莫将心事问渔竿。
夜会与邝载道联句·其一
作者：江源
朝代：明

天津一别几经春，明月怀人两地频。京国相逢青眼在，交游长叹白头新。苦唫彻骨怜诗癖，久坐论心怪仆嗔。三鼓楼头犹剪烛，不须投辖学陈遵。
夜会与邝载道联句·其三
作者：江源
朝代：明

数杯频酌寒窗酒，八句新题午夜诗。却叹步兵千日醉，肯孤工部百年期。鬓毛渐短惊予老，眼目长青荷子知。十载江湖今夕会，对床风雨却连枝。
夜会与邝载道联句·其二
作者：江源
朝代：明

十年车马到神京，汉室于今如贾生。朝野共闻吾主圣，乾坤还见泰阶平。越□□□皆南贡，阃外将军罢北征。草木亦知同雨露，欲书天保献承明。
夜会与邝载道联句·其四
作者：江源
朝代：明

淮阳佐郡忧民切，京国为郎致主难。岁月催人双鬓改，乾坤昭我一心丹。剑开古匣部牛斗，酒出奇兵战夜寒。四海幸逢尧舜日，莫将心事问渔竿。
夜会联句
作者：江源
朝代：明

虚堂对酌酒如江，细语山妻破腊缸。盘出冰蔬兼海错，茶供冬笋忆溪淙。层城漏转添寒水，小榻花开满夜缸。寺近老僧禅已定，衙深逻吏柝频枞。更前待月仍移席，至后看云谩倚矼。松露乍零惊宿鸟，竹风初动吠眠厖。倦来执烛更新仆，欢极题诗换别腔。坐我春风心欲醉，看君霄汉气难降。清才不博黄金百，美誉犹惭白璧双。敢谓冯唐成潦倒，却输陶令避喧哤。十年台省徒纡绶，五道风霜叹拥幢。跨鹤朗吟过左蠡，乘骢周度下南泷。叠山景谢心如铁，庐阜怀欧笔似杠。一派剑江收浩瀚，千秋铁柱压鸿庞。斯文感慨鹅湖院，高兴登临快阁窗。独念吉州罹暑疫，更悲虔地没秋洚。恨无蓄积三年艾，幸有提防百丈桩。回禄几番伤白屋，潢池何日静金鏦。鴳飞远汉羞鸾凤，驽步康庄愧骏駹。心想旧游星落落，梦驰东观鼓逄逄。阁中元老天能补，阃外将军鼎独扛。俊伟更闻江表谢，清高休羡鹿门庞。赓歌且庆唐虞世，桑梓能忘父母邦。越楮数行看北雁，禹粮千斛想南艭。一宵清话情何限，不觉疏钟报晓撞。
夜坐偶成
作者：江源
朝代：明

旅馆稍宵独坐时，眼前谁是旧心知。斜风细雨愁滋味，白水青山远别离。边徼未寒西贼胆，乡关先动北风思。尊前三酌茅柴酒，和得渊明几首诗。
夜坐感怀四十韵书于彭城御史台时甲辰七月七日也
作者：江源
朝代：明

两出皇华使，重宣圣主仁。彭城方驻节，柏府暂栖身。撩我月当午，蒸人暑尚殷。跏趺一夜坐，感慨百忧新。起看星河动，寻惊木德迍。正须云汉续，谁复便宜陈。锦绣公侯第，艰难岭海滨。天骄仍北寇，交阯更南邻。郡邑飞刍急，朝廷授钺频。公门尽桃李，大道半荆榛。内子长厌肉，边兵或脱巾。留连中使贡，辛苦役夫嗔。远地闻迁贾，何时喜聘莘。庙堂端有策，夔契不无人。奋激书生志，难危壮士颦。青云曾黾勉，白屋本酸辛。忝逐登龙士，羞随入幕宾。幸叨三鼎禄，敢谓一官贫。年到知非处，心应烛理真。军储公出纳，王法每持循。慷慨思投笔，勤劳学伐轮。深恩宜结草，盛世莫思莼。中泽悲鸿雁，仙槎望紫宸。徙薪徒有意，托谏竟无因。马足千山路，衣襟三斗尘。昨逢南海客，传说故园春。但得平安报，无烦松菊询。诗书付儿子，贤否任苍旻。许友留孤剑，防身秘六钧。应酬惭敏捷，孤耽共嶙峋。行检卑投阁，文章准过秦。百年忽过目，双鬓日添银。上酒歌陶子，卜居怜楚臣。疏狂期入社，遗忘辄书绅。清誉资朋友，丹心质鬼神。耽吟长入夜，作事每淩晨。□道惟堪虑，循环复可欣。载歌天保颂，跂足太平辰。□德□还长，吾人屈又伸。幸逢尧在上，坐见俗还淳。
夜宿黄塘舟中言怀
作者：江源
朝代：明

一宿黄塘值雨天，坐披绒褐爱轻便。眼前喜我有诗料，囊里从他无酒钱。故国莺花牵客梦，异乡春色恼人眠。更将底事消长夜，剪烛闲看抱朴篇。
夜宿黄塘舟中言怀
作者：江源
朝代：明

十载天涯客，风烟何处家。乱云迷鸟道，新涨没鸥沙。落日三叉路，春风五岭花。尘途成底事，未老鬓先华。独客忧长路，孤舟溯浅流。残灯江上梦，芳草雨中愁。野火明山郭，寒更出驿楼。吟囊今易满，风景是诗钩。
夜宿黄塘舟中言怀·其一
作者：江源
朝代：明

十载天涯客，风烟何处家。乱云迷鸟道，新涨没鸥沙。落日三叉路，春风五岭花。尘途成底事，未老鬓先华。
夜宿黄塘舟中言怀·其二
作者：江源
朝代：明

独客忧长路，孤舟溯浅流。残灯江上梦，芳草雨中愁。野火明山郭，寒更出驿楼。吟囊今易满，风景是诗钩。
夜怀
作者：江源
朝代：明

夜寒偏是苦更长，反侧不眠思故乡。三唱早鸡孤馆月，数声残角满城霜。家书不到双鱼断，天地无情雨鬓苍。松菊别来无恙否，想他应未主人忘。
夜抵进贤写景遣怀次黄九成佥宪题壁韵
作者：江源
朝代：明

使客东行莫忆家，马蹄声里度年华。秋波浸月江铺练，木叶欺霜血染花。问俗闾阎诗易采，忍寒村店酒难赊。莼鲈未得如张翰，千载京尘扑帽纱。
夜泊扬州次伍子和韵
作者：江源
朝代：明

晚呼舟子泊江沙，怀古思乡讵有涯。越岭何年还杖屦，隋宫无处问繁华。帆樯水国三千里，灯火楼台几万家。自叹不才非博望，频年来泛海天槎。
夜泊横石矶
作者：江源
朝代：明

横石矶头系短蓬，数家村落寂□中。江云作暝千山暗，墅火连冈几处红。客况膝边怜阿子，乡音灯下语家童。愁来谩拥青绫坐，看取囊中宝剑雄。
夜泊高邮
作者：江源
朝代：明

奉使虚随八月槎，野芳虽晚不须嗟。十年人事空流水，半世江湖负菊花。日落远波惊宿雁，月临荒戍起啼鸦。人生岂得长无谓，恋阙那堪又忆家。
大同上郭都堂子声
作者：江源
朝代：明

唐室汾阳第一功，今看孙子有馀风。激扬千里冰霜肃，坐镇三边节钺雄。胡虏破除谈叹里，谟谋出入庙堂中。圣明有待虚东阁，谁谓姬公久在东。
大同歌
作者：江源
朝代：明

燕冀峦并旱何甚，赤地千里皆无禾。边储禄米两相并，郡县走帖频催科。况闻开边事穷黩，汉兵远过桑干河。双闻筑城万夫役，怨号无乃伤天和。匪缘胡虏寇边急，自是吾人生事多。城中军民竭膏血，帐下供给如山阿。愤来便欲叫阊阖，皇穹不鉴将如何。
大堤曲次唐人杨巨源韵
作者：江源
朝代：明

大堤堤上谁家女，高敞红楼傍江渚。南商北客皆拢船，两两邀郎笑相语。池亭五月开新荷，烹鲜劝酒意气多。清歌妙舞翻红袖，银烛金杯映翠娥。风流不落秋娘后，搊筝每露春葱手。迎新昨日蔫樱桃，送旧今朝折杨柳。不谓兴衰反掌间，镜中憔悴泣双鬟。一朝嫁作商人妇，满目风波非旧颜。
大忠祠
作者：江源
朝代：明

断港风烟驻帝舟，汴杭城阙隔中州。手扶赤日雄心在，血洒沧溟正气收。九死未消吞虏恨，千年不共戴天仇。大忠祠下东流水，潮落潮生春复秋。
天香书屋为赵蔺完别驾题
作者：江源
朝代：明

桂花蕞里构书巢，芬馥天香压露稍。幽独羞随桃李伍，清妍不变春冬交。羲文大易心先契，孔孟微言手自抄。卜筑他年如许我，移家十里旋诛茅。
太公钓渭图
作者：江源
朝代：明

屠钓归来两鬓霜，逢人无复问行藏。非熊不入周王卜，只是终身老渭阳。
奉和陈少参偶成韵兼申谢意
作者：江源
朝代：明

秋堂夜酌酒如江，又听吴儿白纻腔。嘉会为君留使节，狂吟撩我写东窗。探囊叹乏青铜百，报德惭无白璧双。倾倒不知潮已长，水工催我上舽艭。
奉答世赏内翰见寄韵二首
作者：江源
朝代：明

玉堂文会幸追陪，怀抱十年今始开。对酒有时还看剑，寻诗无日不登台。霜前白雁催寒至，江上浓云挟雨来。欲识先生奇绝处，西都文字退之才。江上奇逢半日陪，胸中茅塞一时开。论思有道宜东阁，击搏无能负外台。急雨鸣芦南雁下，去帆添腹北风来。我闻圣主兼贤相，肯放宣溪老此才。
奉答世赏内翰见寄韵二首·其一
作者：江源
朝代：明

玉堂文会幸追陪，怀抱十年今始开。对酒有时还看剑，寻诗无日不登台。霜前白雁催寒至，江上浓云挟雨来。欲识先生奇绝处，西都文字退之才。
奉答世赏内翰见寄韵二首·其二
作者：江源
朝代：明

江上奇逢半日陪，胸中茅塞一时开。论思有道宜东阁，击搏无能负外台。急雨鸣芦南雁下，去帆添腹北风来。我闻圣主兼贤相，肯放宣溪老此才。
妾薄命
作者：江源
朝代：明

彩云不长存，浓花亦易落。君子恩已毕，无乃妾命薄。偕老愿竟违，履綦已萧索。花容为谁妍，兰房久寂寞。十年燕子楼，主恩尚如昨。誓不随颓风，更忍歌舞乐。君兮知不知，妾心庶无怍。
妾薄命集李
作者：江源
朝代：明

妾本洛阳人，颜色桃花红。一叹倾城欢，朝入天苑中。龙颜惠殊渥，乘云驾轻鸿。锦衾抱秋月，罗衣轻春风。一辞玉阶下，山海几千重。宝镜匣苍藓，舞衣罢雕笼。春去复秋来，绿鬓成霜蓬。秋风散杨柳，雪花照芙蓉。望望不见君，吾心安所从。古来妾薄命，萧萧长门宫。睹物知妾意，龙剑有雌雄。雄剑藏玉匣，神物会当逢。
娄侍御召游茶山寺
作者：江源
朝代：明

秋日游山寺，风烟入眼嘉。主人罗绮席，野衲献茶瓜。凫鸟联骢马，庭莎间菊花。登临有馀兴，归路不嫌赊。
婕妤怨
作者：江源
朝代：明

甘随团扇弃，无复贯鱼同。闻道阳阿燕，君王筑避风。
安仁舟中中秋对月
作者：江源
朝代：明

秋色平分此夜幽，月华随处照孤舟。光摇天地冰轮满，影落山河玉宇浮。何处笙歌堪对酒，谁家儿女漫登楼。兴来赋得凭谁和，唤起能诗许郢州。
安稳道中
作者：江源
朝代：明

戒晓星轺度翠微，不堪野雾湿征衣。长桥跨涧水千尺，古庙依山树四围。愁我岖崎坡上路，爱他潇洒竹间扉。前程去去知何许，啼鸟声中又落晖。
安稳驿夜坐
作者：江源
朝代：明

小驿鸣宵柝，空堂泣暮虫。千山孤月白，四壁一灯红。客睡何曾着，宦情应亦慵。此时心欲拆，谁道我诗工。月色留人坐，灯花结客愁。家书长不达，乡泪莫频流。鸡犬孤村静，溪山万籁幽。此情当此夕，无计可消忧。
安稳驿夜坐·其一
作者：江源
朝代：明

小驿鸣宵柝，空堂泣暮虫。千山孤月白，四壁一灯红。客睡何曾着，宦情应亦慵。此时心欲拆，谁道我诗工。
安稳驿夜坐·其二
作者：江源
朝代：明

月色留人坐，灯花结客愁。家书长不达，乡泪莫频流。鸡犬孤村静，溪山万籁幽。此情当此夕，无计可消忧。
安稳驿次孙宪副过九盘山韵
作者：江源
朝代：明

西蜀奔驰万里赊，粤南回首在天涯。九盘磴道狼牙渭，满目风烟鸟道斜。袛恐山灵讥白发，未嫌尘土扑乌纱。可堪情景俱吾会，点检诗囊几首加。肩舆一霎度层冈，思欲振衣心未遑。望阙直穷千里目，思乡欲断九回肠。谩怜我辈身多病，独喜吾民岁屡穰。此去綦江应不远，淩晨呼仆束轻装。
安稳驿次孙宪副过九盘山韵·其一
作者：江源
朝代：明

西蜀奔驰万里赊，粤南回首在天涯。九盘磴道狼牙渭，满目风烟鸟道斜。袛恐山灵讥白发，未嫌尘土扑乌纱。可堪情景俱吾会，点检诗囊几首加。
安稳驿次孙宪副过九盘山韵·其二
作者：江源
朝代：明

肩舆一霎度层冈，思欲振衣心未遑。望阙直穷千里目，思乡欲断九回肠。谩怜我辈身多病，独喜吾民岁屡穰。此去綦江应不远，淩晨呼仆束轻装。
宕妇怨
作者：江源
朝代：明

春来万物荣，风暖双鸟鸣。物各有所适，宕子不住行。去年章台路，今年襄阳城。十载不一书，临别徒丁宁。千金结新爱，一旦捐旧盟。青镜暗流尘，绿绮停芳声。冰白谅自爱，敢怨君薄情。
宛转词
作者：江源
朝代：明

宛转复宛转，宛转曷云已。寸肠日九回，寸心日千里。君知兮不知，君心胡不尔。
宜春分司与佩之先生小酌联句
作者：江源
朝代：明

晚寒山轿雨中来，棕帽毡衫不惹埃。潦草杯盘春馆酌，从容叹语客怀开。醉中诗就雷翻幕，梦里乌号柏满台。我去君留皆国事，载歌靡监愧非才。
宝泽卷为陈司训题
作者：江源
朝代：明

考亭夫子小学书，岂非大学之权舆。修齐治平不出此，欲我小子佩服身心与之俱。守拙老翁默契此，手抄教子真良图。日用常行有根本，后来二子皆名儒。此翁既没不可见，见此手泽当何如。朝焉展之如当时之面命，暮焉展之似前日之庭趋。羹墙之见亦若此，寒暑与具无斯须。百年自我敢废坠，芸香裹里无蠹鱼。宝此手泽得所宝，不宝明月与璠玙。斯人即此见至孝，无乃大舜之徒欤。吁噫，古人陈迹弗复道，且看今人积金万万与子何其愚。奈何身后肉未冷，遭此不肖荡折而无馀。何如此翁善遗子，子亦体亲诚不孤。父慈子孝两相得，足为后世后学之楷模。
客中寒食感怀
作者：江源
朝代：明

南北相望万里天，七逢寒食益凄然。草心有泪悲游子，麦饭无因洒墓田。金部催科无暇日，粤山把菊定何年。门前偶遇羊城客，为我传书阿姊边。
客中思亲八首
作者：江源
朝代：明

一见清明一改容，悔将名利役疏慵。一身千里家何在，持酒无因洒墓松。一生三万六千日，一日思亲十二时。清秩偶叨非养望，一杯成喜亦成悲。世上功名好是闲，百年人子痛如山。初过寒食一百六，故国烟花想已残。山上有山归未得，白云归处寄乡心。三年一别不相见，先垄应添碧满林。三十年前此布衣，十年甘旨误庭闱。家山至日将何日，老柏苍苍已合围。空斋长掩白云深，探尽囊中换赋金。莫道官忙身老大，八千里外望云心。南望千山无尽期，几回吟断四愁诗。游丝不系春晖住，欲语潸然便泪垂。十载功名翰墨林，平时何敢叹英沉。愁云遮断望乡处，愁绝天涯寸草心。
客中思亲八首·其一
作者：江源
朝代：明

一见清明一改容，悔将名利役疏慵。一身千里家何在，持酒无因洒墓松。
客中思亲八首·其七
作者：江源
朝代：明

南望千山无尽期，几回吟断四愁诗。游丝不系春晖住，欲语潸然便泪垂。
客中思亲八首·其三
作者：江源
朝代：明

世上功名好是闲，百年人子痛如山。初过寒食一百六，故国烟花想已残。
客中思亲八首·其二
作者：江源
朝代：明

一生三万六千日，一日思亲十二时。清秩偶叨非养望，一杯成喜亦成悲。
客中思亲八首·其五
作者：江源
朝代：明

三十年前此布衣，十年甘旨误庭闱。家山至日将何日，老柏苍苍已合围。
客中思亲八首·其八
作者：江源
朝代：明

十载功名翰墨林，平时何敢叹英沉。愁云遮断望乡处，愁绝天涯寸草心。
客中思亲八首·其六
作者：江源
朝代：明

空斋长掩白云深，探尽囊中换赋金。莫道官忙身老大，八千里外望云心。
客中思亲八首·其四
作者：江源
朝代：明

山上有山归未得，白云归处寄乡心。三年一别不相见，先垄应添碧满林。
客中感怀十首
作者：江源
朝代：明

自怜羁客尚飘蓬，故国荆扉在梦中。直北关山时极目，独依秋色数飞鸿。江南江北望烟波，岁岁无如老去何。蝴蝶梦中家万里，几时回首一高歌。关山迢递古交州，消息真传解我忧。独在异乡为异客，莫因鲈鲙涉空秋。三年踏尽化衣尘，燕子衔泥两度新。南北相望千万里，世情谁是旧雷陈。兴尽南游卒未回，云山多处忽登台。故园书动经年绝，欲问平安无使来。夜深搔首叹飞蓬，十载长安似梦中。山上有山归未得，南随越鸟北燕鸿。天明骑马走红尘，蓬梗何年是住身。回望长安五千里，朔云燕雁不堪闻。客路秋风又几年，中间消息两忘然。不堪肠断思乡处，雨歇空山噪暮蝉。百粤山连翼轸来，临岐终日独徘徊。欲登高处肠先断，风急天高猿叹哀。风雨前程马足劳，青云不似白云高。霸陵原上高回首，百越风烟接巨鳌。
客中感怀十首·其一
作者：江源
朝代：明

自怜羁客尚飘蓬，故国荆扉在梦中。直北关山时极目，独依秋色数飞鸿。
客中感怀十首·其七
作者：江源
朝代：明

天明骑马走红尘，蓬梗何年是住身。回望长安五千里，朔云燕雁不堪闻。
客中感怀十首·其三
作者：江源
朝代：明

关山迢递古交州，消息真传解我忧。独在异乡为异客，莫因鲈鲙涉空秋。
客中感怀十首·其九
作者：江源
朝代：明

百粤山连翼轸来，临岐终日独徘徊。欲登高处肠先断，风急天高猿叹哀。
客中感怀十首·其二
作者：江源
朝代：明

江南江北望烟波，岁岁无如老去何。蝴蝶梦中家万里，几时回首一高歌。
客中感怀十首·其五
作者：江源
朝代：明

兴尽南游卒未回，云山多处忽登台。故园书动经年绝，欲问平安无使来。
客中感怀十首·其八
作者：江源
朝代：明

客路秋风又几年，中间消息两忘然。不堪肠断思乡处，雨歇空山噪暮蝉。
客中感怀十首·其六
作者：江源
朝代：明

夜深搔首叹飞蓬，十载长安似梦中。山上有山归未得，南随越鸟北燕鸿。
客中感怀十首·其十
作者：江源
朝代：明

风雨前程马足劳，青云不似白云高。霸陵原上高回首，百越风烟接巨鳌。
客中感怀十首·其四
作者：江源
朝代：明

三年踏尽化衣尘，燕子衔泥两度新。南北相望千万里，世情谁是旧雷陈。
客中清明有感
作者：江源
朝代：明

冷烟禁寒食，雨雪逼清明。在客每怅怏，谁与祀先茔。长儿代拜扫，幼儿能慰情。问我曷为耳，无乃牵功名。蜀粤隔万里，举日愁易盈。况复闻寡妇，哀哀哭荒城。如何不兴叹，四海皆弟兄。何时解官去，得逐桑梓情。
客中立春感怀
作者：江源
朝代：明

青郊迎气肇初阳，草色新年发建章。佳节屡从愁里过，莫年初信梦中忙。朝廷有道青春好，天地无私白发长。独对一尊问口笑，不知何处是他乡。
客中重阳
作者：江源
朝代：明

八月悲风九月霜，满城风雨近重阳。但将酩酊酬佳节，莫指云山认故乡。千里客游仍暮景，十年秋兴在殊方。茱萸插鬓花宜寿，自叹狂夫老更狂。
客中长至感怀二首
作者：江源
朝代：明

去年长至客通州，杯酒妻孥共唱酬。今日旅涂又长至，满江风雨一孤舟。匆匆时节逼年光，客子愁随至日长。遥忆故园今把酒，家人应说在西江。
客中长至感怀二首·其一
作者：江源
朝代：明

去年长至客通州，杯酒妻孥共唱酬。今日旅涂又长至，满江风雨一孤舟。
客中长至感怀二首·其二
作者：江源
朝代：明

匆匆时节逼年光，客子愁随至日长。遥忆故园今把酒，家人应说在西江。
客夜
作者：江源
朝代：明

终夕频烧烛，长吟独据床。不因冬夜永，只是客愁长。近郭闻鸡唱，推蓬爱月光。家人亦思我，江上望归航。
客怀
作者：江源
朝代：明

两年不见故园书，可是江南无雁鱼。总为浮名淹岁月，天涯愁绝又春馀。
客怀三首
作者：江源
朝代：明

宦情羁思共凄凄，久客将归失路蹊。人世几回伤往事，是非千载逐芳泥。闲过绮陌寻高寺，悔别青山忆旧溪。山上有山归未得，一封书寄数行啼。为客偏惊节序催，独寻春色上高台。清江碧石伤心丽，紫柏红尘拂面来。事不关身皆是累，心从到处即成灰。山中旧宅无人住，风雨帷知长绿苔。百感中来不自由，乡关迢递古交州。十年客路惊华发，万里风烟接素秋。三楚故人皆是梦，百壶芳醑岂消忧。尘缨未濯今如此，回首更惭江上鸥。
客怀三首·其一
作者：江源
朝代：明

宦情羁思共凄凄，久客将归失路蹊。人世几回伤往事，是非千载逐芳泥。闲过绮陌寻高寺，悔别青山忆旧溪。山上有山归未得，一封书寄数行啼。
客怀三首·其三
作者：江源
朝代：明

百感中来不自由，乡关迢递古交州。十年客路惊华发，万里风烟接素秋。三楚故人皆是梦，百壶芳醑岂消忧。尘缨未濯今如此，回首更惭江上鸥。
客怀三首·其二
作者：江源
朝代：明

为客偏惊节序催，独寻春色上高台。清江碧石伤心丽，紫柏红尘拂面来。事不关身皆是累，心从到处即成灰。山中旧宅无人住，风雨帷知长绿苔。
客思
作者：江源
朝代：明

奔走云中路，淹留客邸秋。此身千里外，归梦五更头。朔吹淩衰鬓，清霜拂弊裘。家书浑欲寄，只恐雁沈浮。
客思
作者：江源
朝代：明

春尽思家切，年来出使频。叨居外台客，长作异乡人。紫绶非吾愿，青山是旧邻。秋风不归去，老却粤江莼。
客愁
作者：江源
朝代：明

半萦心绪半攒眉，日日穷涂我辈随。冻雨打蓬孤独夜，异乡闻雁五更时。王侯豪侠君何畏，客邸飘零独见欺。试问阿谁能慰我，青州从事是心知。
客舍感怀
作者：江源
朝代：明

乡心迢递宦情微，老大徒伤未拂衣。去日渐多来日少，长年方忆少年非。身随远道徒悲梗，家在寒塘独掩扉。自是不归归便得，渚烟溪月共忘机。
客舍遣怀
作者：江源
朝代：明

肃清堂上面青山，草色花光悦我颜。案牍了来无俗客，闭门高卧强加餐。
客途漫兴寄黄汝章贰守
作者：江源
朝代：明

客里光阴属莫春，乡书朝报两无闻。千山寂寂鸠啼雨，万壑阴阴树拂云。今日吊湘还有赋，他时谕蜀岂无文。长沙馆里逢知己，剪烛论心到夜分。
宣府公馆偶书
作者：江源
朝代：明

圣朝偃武重修文，何事开边数上闻。独石不传清海箭，万全闲杀黑缨军。我思李牧真成算，谁罪陈汤幸策勋。欲进封章二三策，叫开阊阖献吾君。
宫词
作者：江源
朝代：明

庭阶曾不插盐枝，数被邻宫叹妾痴。不是妾心慵望幸，君王同辇有蛾眉。着破当年旧舞衫，此情欲说怕宫监。承恩莫羡昭阳女，宠极宁无掩鼻谗。雪打交疏闭翠帷，三边正是裂肤时。君王轸念敦煌卒，为作征袍妾不辞。羞随阿姊斗浓纤，记得关睢每口占。不是君王崇令德，如何金屋贮无盐。重门金钥守阍阉，贱妾持身敢解严。圣主齐家法三代，不教皇后谩垂帘。太液荷花照水妍，伴人歌舞上龙船。自怜不及越溪女，岁岁兰桡约采莲。一餐何敢忘君恩，团扇秋风旧箧尘。欲问温柔乡里事，宫中无复淖夫人。金屏霜冷又冬交，转眼阳回豆蔻稍。甘分独眠纨扇底，羡他双燕玉楼巢。骊山十月翠华临，百队红妆绣幄深。恩幸宫中谁第一，辟寒新赐阿环金。内人相庆拜新除，近诏仍教注起居。便殿日长宣奏事，中官催唤女尚书。秋水精神窈窕容，肯将铅粉斗纤秾。十年不识君王面，争得黄金贿画工。双蛾憔悴逐年华，系臂犹留旧绛纱。记得昭阳蒙宠日，玉颜谁道不如鸦。寂静长门尽日封，傍人教妾强为容。不知宠辱都由命，只合深宫咏菲葑。薄劣深渐荷宠光，宫庭夜夜拜穹苍。手拈龙挂无他祝，但愿君王万寿长。君王恩幸不曾疏，肺病教含白玉鱼。贱妾涓埃何以报，御前三上渐台书。风景昭台分外清，眼前宠辱未须惊。阿娇倾国今安在，金屋无人空月明。锦帐银屏白玉床，十年供奉老披香。铅华且莫轻抛却，万一君恩广末光。钩弋宫中降诞时，却将尧母命门楣。天颜有喜恩偏重，更把金钱赐洗儿。色衰时去两相遭，犹有君恩在赐袍。谁道秋风能再热，却教纨扇不辞劳。春来心绪乱如麻，恨紫愁红满眼赊。凤驾不来春又晚，东风零落海棠花。日长金殿暑方炎，侍女摇风午梦甜。起傍玉阑干外立，一声风铁落前檐。一枕西风候雁哀，新凉庭院独徘徊。窗前一片梧桐月，曾照羊车几度来。闻道君王此夜过，笼灯扫雪候鸾车。须臾听得宫监报，竟幸元勋赵普家。春回金殿转晴光，白玉桥边御柳长。底事伤春饶午睡，梦随蝴蝶到昭阳。失宠能忘得宠初，妾心安用泣前鱼。衰荣自古何曾定，班赵从来不与俱。绣罢龙衣出院迟，玉阶闲坐话当时。官家久远倾城色，莫更临鸾学画眉。约伴宜春斗草来，茸茸浅碧趁弓鞋。并头折得真堪恼，且酌黄封一畅怀。君情妾意各西东，浊水清尘迥不同。借问承恩环燕辈，槿花能得几朝红。春色薰人睡正酣，醒来闲步弄宜男。雕笼谩有能言鸟，五利文成莫浪谈。紫禁秋风十又三，芙蓉花老落毵毵。妾容与此同消歇，如此长门已分甘。夕卸残妆落燕钗，清风净洗此天街。人都席地拜新月，妾独开帘看泰阶。妾身何幸际唐虞，更贺皇威尽海隅。况复边庭皆卫霍，免教妾辈嫁单于。玉阶回首隔云泥，旧赐惟馀辟暑犀。冰簟银床成底事，凉风吹梦凤楼西。一世忧勤妾亦劳，更闻西域进奇毛。近臣谁是姬公辈，复向君前赋旅獒。永巷频年脱步摇，劝王多难莫征辽。东南民困财仍竭，西北兵罢将亦骄。二八蛾眉侍上皇，太平亲见此陶唐。五风十雨天颜喜，犹召廷臣累谏章。风雨深宫即杜门，寻思时事百千端。朝阳只恐无鸣凤，不是君王薄谏官。君恩自是如天阔，妾命生来似叶轻。暑去寒来颜色改，谩题纨扇寄幽情。蹴罢秋千鬓脚垂，一春心事竟差池。玉肌近日浑偷瘦，倩得中官唤女医。宫娃白发两盘桓，共说先朝事几般。记得相公杨绾在，太平民物似真观。银汉迢迢夜未央，清光不照合欢床。昭阳殿里嫌更短，长信宫中苦漏长。自知妾貌殊今昔，不是君心有爱憎。尚想年时恩幸倍，内园同辇妾亲曾。金屋珠帘翡翠屏，此生不道娱娉婷。君恩下及谁之赐，欲效周人咏小星。不见乘舆幸集灵，未央前殿敝云屏。中官传得君王旨，竟召儒臣讲六经。梨云梦里听喧呼，急起苍忙问女奴。今日昭阳呈戏剧，君王曾怒偃师无。不出深宫半月馀，苔痕将绿上阶除。呼奴分付休轻践，留得青青殿属车。忆昨朱颜入汉宫，曾将弦管侍重瞳。如今抛掷长门里，细雨寒灯泣夜虫。永巷秋风老妾容，主恩何处着人浓。明妃莫恨龙沙远，对面宫墙即万重。心绪纷纭懒出门，出门何处望金根。鹍弦欲拨无愁曲，只恐愁多更断魂。忆得年时二七春，金宫一日岁华深。妾身元是杭州女，曾把中官寄饼金。一饭深宫为主忧，秋风时节献功裘。如何近日承恩者，阿姊封秦弟拜侯。掖庭秋夜苦偏长，燕寝遥焚一炷香。离别人间莫惆怅，下堂无语看参商。小殿寒消又见春，内园花柳色匀匀。君恩亦有阳和意，何恨宫中未幸人。懒把双鬟绾绿云，北风衾枕且浓薰。辟寒金赐昭阳女，肯许馀恩妾半分。
宫词·其一
作者：江源
朝代：明

庭阶曾不插盐枝，数被邻宫叹妾痴。不是妾心慵望幸，君王同辇有蛾眉。
宫词·其七
作者：江源
朝代：明

一餐何敢忘君恩，团扇秋风旧箧尘。欲问温柔乡里事，宫中无复淖夫人。
宫词·其三
作者：江源
朝代：明

雪打交疏闭翠帷，三边正是裂肤时。君王轸念敦煌卒，为作征袍妾不辞。
宫词·其三十
作者：江源
朝代：明

紫禁秋风十又三，芙蓉花老落毵毵。妾容与此同消歇，如此长门已分甘。
宫词·其三十一
作者：江源
朝代：明

夕卸残妆落燕钗，清风净洗此天街。人都席地拜新月，妾独开帘看泰阶。
宫词·其三十七
作者：江源
朝代：明

风雨深宫即杜门，寻思时事百千端。朝阳只恐无鸣凤，不是君王薄谏官。
宫词·其三十三
作者：江源
朝代：明

玉阶回首隔云泥，旧赐惟馀辟暑犀。冰簟银床成底事，凉风吹梦凤楼西。
宫词·其三十九
作者：江源
朝代：明

蹴罢秋千鬓脚垂，一春心事竟差池。玉肌近日浑偷瘦，倩得中官唤女医。
宫词·其三十二
作者：江源
朝代：明

妾身何幸际唐虞，更贺皇威尽海隅。况复边庭皆卫霍，免教妾辈嫁单于。
宫词·其三十五
作者：江源
朝代：明

永巷频年脱步摇，劝王多难莫征辽。东南民困财仍竭，西北兵罢将亦骄。
宫词·其三十八
作者：江源
朝代：明

君恩自是如天阔，妾命生来似叶轻。暑去寒来颜色改，谩题纨扇寄幽情。
宫词·其三十六
作者：江源
朝代：明

二八蛾眉侍上皇，太平亲见此陶唐。五风十雨天颜喜，犹召廷臣累谏章。
宫词·其三十四
作者：江源
朝代：明

一世忧勤妾亦劳，更闻西域进奇毛。近臣谁是姬公辈，复向君前赋旅獒。
宫词·其九
作者：江源
朝代：明

骊山十月翠华临，百队红妆绣幄深。恩幸宫中谁第一，辟寒新赐阿环金。
宫词·其二
作者：江源
朝代：明

着破当年旧舞衫，此情欲说怕宫监。承恩莫羡昭阳女，宠极宁无掩鼻谗。
宫词·其二十
作者：江源
朝代：明

春来心绪乱如麻，恨紫愁红满眼赊。凤驾不来春又晚，东风零落海棠花。
宫词·其二十一
作者：江源
朝代：明

日长金殿暑方炎，侍女摇风午梦甜。起傍玉阑干外立，一声风铁落前檐。
宫词·其二十七
作者：江源
朝代：明

约伴宜春斗草来，茸茸浅碧趁弓鞋。并头折得真堪恼，且酌黄封一畅怀。
宫词·其二十三
作者：江源
朝代：明

闻道君王此夜过，笼灯扫雪候鸾车。须臾听得宫监报，竟幸元勋赵普家。
宫词·其二十九
作者：江源
朝代：明

春色薰人睡正酣，醒来闲步弄宜男。雕笼谩有能言鸟，五利文成莫浪谈。
宫词·其二十二
作者：江源
朝代：明

一枕西风候雁哀，新凉庭院独徘徊。窗前一片梧桐月，曾照羊车几度来。
宫词·其二十五
作者：江源
朝代：明

失宠能忘得宠初，妾心安用泣前鱼。衰荣自古何曾定，班赵从来不与俱。
宫词·其二十八
作者：江源
朝代：明

君情妾意各西东，浊水清尘迥不同。借问承恩环燕辈，槿花能得几朝红。
宫词·其二十六
作者：江源
朝代：明

绣罢龙衣出院迟，玉阶闲坐话当时。官家久远倾城色，莫更临鸾学画眉。
宫词·其二十四
作者：江源
朝代：明

春回金殿转晴光，白玉桥边御柳长。底事伤春饶午睡，梦随蝴蝶到昭阳。
宫词·其五
作者：江源
朝代：明

重门金钥守阍阉，贱妾持身敢解严。圣主齐家法三代，不教皇后谩垂帘。
宫词·其五十
作者：江源
朝代：明

忆得年时二七春，金宫一日岁华深。妾身元是杭州女，曾把中官寄饼金。
宫词·其五十一
作者：江源
朝代：明

一饭深宫为主忧，秋风时节献功裘。如何近日承恩者，阿姊封秦弟拜侯。
宫词·其五十三
作者：江源
朝代：明

小殿寒消又见春，内园花柳色匀匀。君恩亦有阳和意，何恨宫中未幸人。
宫词·其五十二
作者：江源
朝代：明

掖庭秋夜苦偏长，燕寝遥焚一炷香。离别人间莫惆怅，下堂无语看参商。
宫词·其五十四
作者：江源
朝代：明

懒把双鬟绾绿云，北风衾枕且浓薰。辟寒金赐昭阳女，肯许馀恩妾半分。
宫词·其八
作者：江源
朝代：明

金屏霜冷又冬交，转眼阳回豆蔻稍。甘分独眠纨扇底，羡他双燕玉楼巢。
宫词·其六
作者：江源
朝代：明

太液荷花照水妍，伴人歌舞上龙船。自怜不及越溪女，岁岁兰桡约采莲。
宫词·其十
作者：江源
朝代：明

内人相庆拜新除，近诏仍教注起居。便殿日长宣奏事，中官催唤女尚书。
宫词·其十一
作者：江源
朝代：明

秋水精神窈窕容，肯将铅粉斗纤秾。十年不识君王面，争得黄金贿画工。
宫词·其十七
作者：江源
朝代：明

锦帐银屏白玉床，十年供奉老披香。铅华且莫轻抛却，万一君恩广末光。
宫词·其十三
作者：江源
朝代：明

寂静长门尽日封，傍人教妾强为容。不知宠辱都由命，只合深宫咏菲葑。
宫词·其十九
作者：江源
朝代：明

色衰时去两相遭，犹有君恩在赐袍。谁道秋风能再热，却教纨扇不辞劳。
宫词·其十二
作者：江源
朝代：明

双蛾憔悴逐年华，系臂犹留旧绛纱。记得昭阳蒙宠日，玉颜谁道不如鸦。
宫词·其十五
作者：江源
朝代：明

君王恩幸不曾疏，肺病教含白玉鱼。贱妾涓埃何以报，御前三上渐台书。
宫词·其十八
作者：江源
朝代：明

钩弋宫中降诞时，却将尧母命门楣。天颜有喜恩偏重，更把金钱赐洗儿。
宫词·其十六
作者：江源
朝代：明

风景昭台分外清，眼前宠辱未须惊。阿娇倾国今安在，金屋无人空月明。
宫词·其十四
作者：江源
朝代：明

薄劣深渐荷宠光，宫庭夜夜拜穹苍。手拈龙挂无他祝，但愿君王万寿长。
宫词·其四
作者：江源
朝代：明

羞随阿姊斗浓纤，记得关睢每口占。不是君王崇令德，如何金屋贮无盐。
宫词·其四十
作者：江源
朝代：明

宫娃白发两盘桓，共说先朝事几般。记得相公杨绾在，太平民物似真观。
宫词·其四十一
作者：江源
朝代：明

银汉迢迢夜未央，清光不照合欢床。昭阳殿里嫌更短，长信宫中苦漏长。
宫词·其四十七
作者：江源
朝代：明

忆昨朱颜入汉宫，曾将弦管侍重瞳。如今抛掷长门里，细雨寒灯泣夜虫。
宫词·其四十三
作者：江源
朝代：明

金屋珠帘翡翠屏，此生不道娱娉婷。君恩下及谁之赐，欲效周人咏小星。
宫词·其四十九
作者：江源
朝代：明

心绪纷纭懒出门，出门何处望金根。鹍弦欲拨无愁曲，只恐愁多更断魂。
宫词·其四十二
作者：江源
朝代：明

自知妾貌殊今昔，不是君心有爱憎。尚想年时恩幸倍，内园同辇妾亲曾。
宫词·其四十五
作者：江源
朝代：明

梨云梦里听喧呼，急起苍忙问女奴。今日昭阳呈戏剧，君王曾怒偃师无。
宫词·其四十八
作者：江源
朝代：明

永巷秋风老妾容，主恩何处着人浓。明妃莫恨龙沙远，对面宫墙即万重。
宫词·其四十六
作者：江源
朝代：明

不出深宫半月馀，苔痕将绿上阶除。呼奴分付休轻践，留得青青殿属车。
宫词·其四十四
作者：江源
朝代：明

不见乘舆幸集灵，未央前殿敝云屏。中官传得君王旨，竟召儒臣讲六经。
宫词十首
作者：江源
朝代：明

合殿恩中绝，容华落镜中。谁怜团扇妾，不敢怨春风。早被婵娟误，深宫二十年。自题秋扇后，明月不长悬。长信翠娥老，无人慰所思。更怜光月夜，是妾断肠时。古镜菱花暗，双蛾几许长。云韶何处奏，飞燕在昭阳。何处秋风至，罗衣生暗尘。君王不可见，一望一沾巾。长信多秋色，西风生翠罗。一年将尽夜，翠辇不曾过。君王宠初歇，宝镜为谁明。寂寂重门掩，孤灯照雨声。长信恨何如，君王恩幸疏。永怀愁不寝，明月几盈虚。春归花殿暗，无计奈春何。不寝听金钥，君恩何处多。欲泣不成泪，缘愁若个长。那堪闻凤吹，只是在昭阳。
宫词十首·其一
作者：江源
朝代：明

合殿恩中绝，容华落镜中。谁怜团扇妾，不敢怨春风。
宫词十首·其七
作者：江源
朝代：明

君王宠初歇，宝镜为谁明。寂寂重门掩，孤灯照雨声。
宫词十首·其三
作者：江源
朝代：明

长信翠娥老，无人慰所思。更怜光月夜，是妾断肠时。
宫词十首·其九
作者：江源
朝代：明

春归花殿暗，无计奈春何。不寝听金钥，君恩何处多。
宫词十首·其二
作者：江源
朝代：明

早被婵娟误，深宫二十年。自题秋扇后，明月不长悬。
宫词十首·其五
作者：江源
朝代：明

何处秋风至，罗衣生暗尘。君王不可见，一望一沾巾。
宫词十首·其八
作者：江源
朝代：明

长信恨何如，君王恩幸疏。永怀愁不寝，明月几盈虚。
宫词十首·其六
作者：江源
朝代：明

长信多秋色，西风生翠罗。一年将尽夜，翠辇不曾过。
宫词十首·其十
作者：江源
朝代：明

欲泣不成泪，缘愁若个长。那堪闻凤吹，只是在昭阳。
宫词十首·其四
作者：江源
朝代：明

古镜菱花暗，双蛾几许长。云韶何处奏，飞燕在昭阳。
宫词四首
作者：江源
朝代：明

长门花泣一枝春，但保红颜莫保恩。翠辇不来金殿闭，月明花落又黄昏。怅望春襟郁未开，且将团扇暂徘徊。金舆玉辇无踪迹，肯信愁肠日九回。病来颜色半泥沙，绛缕犹封系臂纱。凤辇不来春欲暮，黄鹂飞上野棠花。泪沿红粉湿罗巾，争奈君恩别处新。惆怅近来消瘦尽，隔帘教唤妇医人。
宫词四首·其一
作者：江源
朝代：明

长门花泣一枝春，但保红颜莫保恩。翠辇不来金殿闭，月明花落又黄昏。
宫词四首·其三
作者：江源
朝代：明

病来颜色半泥沙，绛缕犹封系臂纱。凤辇不来春欲暮，黄鹂飞上野棠花。
宫词四首·其二
作者：江源
朝代：明

怅望春襟郁未开，且将团扇暂徘徊。金舆玉辇无踪迹，肯信愁肠日九回。
宫词四首·其四
作者：江源
朝代：明

泪沿红粉湿罗巾，争奈君恩别处新。惆怅近来消瘦尽，隔帘教唤妇医人。
宫词次邵汝学韵八首
作者：江源
朝代：明

咫尺长门限玉墀，春风辇路长苔衣。花边日落帘栊暮，闲看双双燕子归。尽日深宫不卷帘，玉颜何用斗春妍。君王剩有关睢化，枉费长门买赋钱。罗幕风惊午梦回，金车何处隐如雷。起来颠倒衣裳甚，只恐君王更一来。夙抱衾稠分所宜，深宫何敢怨春迟。东风自是无私物，开到棠梨第几枝。翟衣初赐带天香，隆宠难酬袜线长。补得山龙新御衮，十年针黹敢辞忙。十载端居禁蓹深，玉颜虚掷此光阴。君前未献鸡鸣什，负妾平生犬马心。盛衰颜色即炎凉，羞作当时半面妆。饥火静消心似水，平阳歌舞任他忙。晚凉无伴独登台，望断羊车不一来。不是君王不相顾，贾生前度正徘徊。
宫词次邵汝学韵八首·其一
作者：江源
朝代：明

咫尺长门限玉墀，春风辇路长苔衣。花边日落帘栊暮，闲看双双燕子归。
宫词次邵汝学韵八首·其七
作者：江源
朝代：明

盛衰颜色即炎凉，羞作当时半面妆。饥火静消心似水，平阳歌舞任他忙。
宫词次邵汝学韵八首·其三
作者：江源
朝代：明

罗幕风惊午梦回，金车何处隐如雷。起来颠倒衣裳甚，只恐君王更一来。
宫词次邵汝学韵八首·其二
作者：江源
朝代：明

尽日深宫不卷帘，玉颜何用斗春妍。君王剩有关睢化，枉费长门买赋钱。
宫词次邵汝学韵八首·其五
作者：江源
朝代：明

翟衣初赐带天香，隆宠难酬袜线长。补得山龙新御衮，十年针黹敢辞忙。
宫词次邵汝学韵八首·其八
作者：江源
朝代：明

晚凉无伴独登台，望断羊车不一来。不是君王不相顾，贾生前度正徘徊。
宫词次邵汝学韵八首·其六
作者：江源
朝代：明

十载端居禁蓹深，玉颜虚掷此光阴。君前未献鸡鸣什，负妾平生犬马心。
宫词次邵汝学韵八首·其四
作者：江源
朝代：明

夙抱衾稠分所宜，深宫何敢怨春迟。东风自是无私物，开到棠梨第几枝。
宿偏桥驿
作者：江源
朝代：明

两宿偏桥刚雨夜，异乡孤烛合魂消。阿儿颇解宽离索，婢子犹能慰寂寥。边戍此时频击柝，山城何处更吹箫。跏趺久坐浑忘睡，安得绕愁酒百瓢。
宿山塘次题壁韵
作者：江源
朝代：明

驿馆寥寥半壁灯，可堪独坐想平生。恼人无赖狂风雨，羁我不闲虚利名。旧事十年孤枕梦，新愁一种百虫声。客怀展转不成寐，又听边楼杀五更。
宿应州公馆
作者：江源
朝代：明

晚入金城驻使骖，青灯相对与谁谈。山城怕听笳三叠，客思须教酒半酣。孤枕夜寒淹旅梦，五更霜冷忆朝参。觉来却问明朝路，见说山阴又向南。
宿彭城值雨写怀
作者：江源
朝代：明

彭城经信宿，风急雨霏霏。绕砌虫声乱，隔江人语稀。对床诗独在，戏马事全非。无限关心事，挑灯读楚词。
宿怀来公馆
作者：江源
朝代：明

戴笠披毡冒雨行，怀来公馆驻双旌。庖人具忝炊烟湿，逻卒知更抱柝鸣。今夕土床聊展足，明朝羸马莫兼程。水曹视我如兄弟，共话青灯直到明。
宿新店驿次题壁韵二首
作者：江源
朝代：明

一宿借新店，孤襟坐未闲。烛花时溅泪，雨气夕生寒。岂意重临宪，何才五徒官。袛应赋归去，窃禄讵能安。驻节山中驿，行踪水上萍。微寒生枕席，急雨打窗棂。路僻书难达，更长安易醒。计程西蜀道，七十二长亭。
宿新店驿次题壁韵二首·其一
作者：江源
朝代：明

一宿借新店，孤襟坐未闲。烛花时溅泪，雨气夕生寒。岂意重临宪，何才五徒官。袛应赋归去，窃禄讵能安。
宿新店驿次题壁韵二首·其二
作者：江源
朝代：明

驻节山中驿，行踪水上萍。微寒生枕席，急雨打窗棂。路僻书难达，更长安易醒。计程西蜀道，七十二长亭。
宿晃州驿
作者：江源
朝代：明

风透疏棂雨洒灯，孤怀只合醉腾腾。廿年有病长为客，万里无家亦似僧。离别未忘儿女恋，疏慵深负宠恩承。分明一枕还家梦，苦被邻鸡又唤醒。
宿江口巡司
作者：江源
朝代：明

画舫驻江口，孤村欲掩扉。风颠林木撼，山暝野云归。灯火舟人语，开讥逻卒稀。客怀殊不恶，高兴赋无衣。
宿清朗公馆
作者：江源
朝代：明

偶来山馆宿，独客恨偏饶。玉帐人迢递，青山夜寂寥。窗棂风淅淅，檐竹雨潇潇。起坐不能寝，何由梦鹿蕉。
宿湄潭驿
作者：江源
朝代：明

我来古驿悬灯坐，谁与芳尊对酒歌。未许孤臣归岭海，且留双眼看岷峨。英雄几曲少年子，富贵一场春梦婆。谩想平生弹不寐，茗杯时醒睡中魔。
宿玉山布政分司值雨言怀
作者：江源
朝代：明

微省清宵寂不哗，北风如割透窗纱。慈乌绕树呼寒雨，童子挑灯落夜花。怀玉夜寒更漏永，邯郸枕暖旅魂赊。可怜贾岛忘情甚，却望并州即是家。
宿磻溪寺
作者：江源
朝代：明

日晚投山寺，僧稀地颇荒。雨苔侵坏壁，霜叶积回廊。归鸟认庭树，昏钟出讲堂。从来爱幽僻，一宿借禅床。
宿胥江
作者：江源
朝代：明

南江朝发棹，胥浦晚维舟。渔火隔溪暗，居人傍水稠。五更残梦后，百虑寸心头。跋涉天南北，能无愧海鸥。
宿茂州
作者：江源
朝代：明

此地连三宿，长吟对一灯。闷怀倾白酒，冻足护青绫。煮茗炉添火，濡豪砚结冰。思家值长夜，百虑坐相仍。
宿齐磨
作者：江源
朝代：明

一宿齐磨地，孤村人闭门。滩声无日夜，山色异朝昏。舴艋依沙泊，莎鸡傍草喧。旅游滋味薄，谁复劝加餐。
寄刘麦二诗友
作者：江源
朝代：明

几回对月思廷秀，千里逢人问用之。顾我簿书终日冗，忆君诗律老年奇。匡庐空阔留双眼，岭海峥嵘系寸思。三十宦游今五十，素餐无补负清时。
寄妻父蒋先生四首
作者：江源
朝代：明

鹤亭老子真堪乐，屈指明年又古稀。百事不求温饱外，诸孙调叹日牵衣。养鹤亭前醉复醒，鬓毛都白眼青青。喜公万事从来足，何事区区半子情。十霜不见好容颜，知是年来服大还。更喜凤毛归日下，俱存堂上舞斓斑。千里频烦尺素来，灯前儿女好怀开。明年预报归时候，匹马冲寒正放梅。
寄妻父蒋先生四首·其一
作者：江源
朝代：明

鹤亭老子真堪乐，屈指明年又古稀。百事不求温饱外，诸孙调叹日牵衣。
寄妻父蒋先生四首·其三
作者：江源
朝代：明

十霜不见好容颜，知是年来服大还。更喜凤毛归日下，俱存堂上舞斓斑。
寄妻父蒋先生四首·其二
作者：江源
朝代：明

养鹤亭前醉复醒，鬓毛都白眼青青。喜公万事从来足，何事区区半子情。
寄妻父蒋先生四首·其四
作者：江源
朝代：明

千里频烦尺素来，灯前儿女好怀开。明年预报归时候，匹马冲寒正放梅。
寄娄一斋病中
作者：江源
朝代：明

一别先生一月馀，高斋卧病近何如。青囊不用参苓味，自有中和养太虚。
寄庵为黎景阳题
作者：江源
朝代：明

万物寰中我一物，寄生天地如蜉蝣。百年光景一瞬息，至人已矣曾不留。彼美人兮□斯理，非狂非狷达者流。有庵曰寄在人境，栖迟偃仰何优悠。庵云庵云大如许，不假班郢手，不用土木脩。不为寒暑变，不为风雨愁。此庵一逆旅，无乃亦传邮。美人此寄迹，吾心复何求。一生存省忠与孝，四时寒暑葛与裘。仰观一世如一日，乐天知命夫何忧。寄庵寄庵云尔矣，乞墦登垄宁知休。钟鸣漏尽亦何益，回视百年同土丘。我作寄庵诗，寄与寄庵子。聊以示世人，贪饕亦徒耳。
寄故园知己
作者：江源
朝代：明

江上多秋色，天涯无故人。不因会面少，那得寄书频。冷露屯残菊，西风老白蘋。相思兼物色，添得客愁新。
寄李德馨同年
作者：江源
朝代：明
体裁：诗

客馆张灯拟论文，我来何事不逢君。九江道里愁听雨，五老峰前独看云。联句尚怀高阁会，探花曾逐□年群。端阳更拟洪都约，白酒红菱角忝新。
寄杨大尹景昌
作者：江源
朝代：明

君令东流邑，我佐西江宪。云树窗湖海，相思隔州县。屈指今五年，丰度不一见。岂知岁月徂，但觉须发变。念我数寄书，开缄见君面。书中何云云，切偲更责善。官卑不足嗟，位高复何羡。赋命有厚薄，愿取各强健。虽叨台省荣，能无故乡恋。况深桑梓思，哀哀泪如霰。平生谅所知，非狂亦非狷。殷勤寄君诗，西风趁鸿便。
寄桐庐尹何汝玉
作者：江源
朝代：明

别离容易合并难，岂料桐江半夕欢。王事朝昏空鞅掌，宦涂荆棘转辛酸。潮回七里滩流急，霜落□山石发寒。寄语故人莫怀抱，庙堂今日重郎官。
寄衣曲四首
作者：江源
朝代：明

边城七月雪，六月已成衣。殷勤杔边使，只恐到来迟。郎寒即妾寒，缝衣寄边垣。妾寒尚自可，郎寒谁温存。裁缝值残暑，万里寄边城。莫道寒衣早，萧关八月冰。裁衣持寄郎，灯前起长叹。重绵密密缝，怕郎边塞寒。
寄衣曲四首·其一
作者：江源
朝代：明

边城七月雪，六月已成衣。殷勤杔边使，只恐到来迟。
寄衣曲四首·其三
作者：江源
朝代：明

裁缝值残暑，万里寄边城。莫道寒衣早，萧关八月冰。
寄衣曲四首·其二
作者：江源
朝代：明

郎寒即妾寒，缝衣寄边垣。妾寒尚自可，郎寒谁温存。
寄衣曲四首·其四
作者：江源
朝代：明

裁衣持寄郎，灯前起长叹。重绵密密缝，怕郎边塞寒。
寄过太璞宪副
作者：江源
朝代：明

几年宪府旧同袍，拂袖归来便养高。彭泽俸钱偿酒债，半松烟月载渔舠。南窗寄傲输君乐，北地风沙叹我劳。欲放小舟重会面，不堪王事日忉忉。
寄邝时用黎景升二别驾
作者：江源
朝代：明

舟过严濑思时用，月上兰溪忆景升。叹我嗟跎三尺法，看君清白两条冰。有诗满箧开怀抱，无术随时任爱憎。放棹山阴今日负，论文京国昔年曾。
富春舟中偶成三首
作者：江源
朝代：明

客舟快如马，又过富春亭。我拜羊裘老，谁占使者星。凭高双眼阔，夹水两山青。迢递此风景，还如昔所经。趍程心似火，随寓迹如萍。须鬓旋添白，江山不改青。船头风猎猎，岛外雨冥冥。消遣瓶无酒，渔人笑我醒。客路秋将暮，云山日未残。水枯回棹涩，家远得书难。事少恣高卧，年衰但强餐。乘槎沧海上，昨夜梦长安。
富春舟中偶成三首·其一
作者：江源
朝代：明

客舟快如马，又过富春亭。我拜羊裘老，谁占使者星。凭高双眼阔，夹水两山青。迢递此风景，还如昔所经。
富春舟中偶成三首·其三
作者：江源
朝代：明

客路秋将暮，云山日未残。水枯回棹涩，家远得书难。事少恣高卧，年衰但强餐。乘槎沧海上，昨夜梦长安。
富春舟中偶成三首·其二
作者：江源
朝代：明

趍程心似火，随寓迹如萍。须鬓旋添白，江山不改青。船头风猎猎，岛外雨冥冥。消遣瓶无酒，渔人笑我醒。
将进酒
作者：江源
朝代：明

将进酒，旨且多。劝君且停酌，挽首听我歌。古人造旨酒，供祭浑无他。燕客取合欢，养老怡天和。百拜酒三行，宾主两可嘉。威仪信不忒，言语无喧哗。如何沉冥徒，纵饮生过差。将进酒，旨且有。饮兮不可过乐，焉不可久。久乐则生悲，过饮动得咎。毋愆尔威仪，毋乱尔豆笾。执法在吾傍，御史在吾后。酒诰禁沈湎，卫武悔饮酒。君不见昏酣阮步兵，弃蔑礼法何足称。又不见嗜酒李谪仙，沉身采石覆可怜。劝君反复思，听我丁宁辞。古人询刍荛，勿谓余言欺。
小腮坡
作者：江源
朝代：明

小腮坡长谁尺寻，我趍全蜀此登临。鸟啼白日千岩静，人度青林十里阴。泉声汩汩自朝暮，山色年年无古今。词客不知曾几过，天教留与助清吟。
少妇词
作者：江源
朝代：明

朱衣临官道，垂杨荫御沟。玉颜称皓素，罗扇障娇羞。夫婿官司隶，诸兄位列侯。青楼专宠夜，歌无几曾休。
少年行二首
作者：江源
朝代：明

朝侍明光夜直庐，少年胆气冠千夫。捐生报主明如日，不学区区刺客徒。自谓英豪比信陵，手提三尺事横行。沙场会有封侯日，跋扈将军未可轻。
少年行二首·其一
作者：江源
朝代：明

朝侍明光夜直庐，少年胆气冠千夫。捐生报主明如日，不学区区刺客徒。
少年行二首·其二
作者：江源
朝代：明

自谓英豪比信陵，手提三尺事横行。沙场会有封侯日，跋扈将军未可轻。
展墓次杨景昌韵
作者：江源
朝代：明

薄宦羁人不自由，十年湖海负松楸。幸叨五鼎惭终养，三复蓼莪空泪流。
山庄戏书赠人
作者：江源
朝代：明

一曲娇歌抵万钱，银灯影里看婵娟。山庄不是司空宅，留得韦郎一夜眠。
山水图为蒋时雍题
作者：江源
朝代：明

大山如翁立，小山如孙陪。千峰碧逶迤，万仞青崔嵬。岩前泻瀑布，澎湃如奔雷。白练几千尺，走涧仍萦回。其间有幽人，结茆此山隈。不是避秦人，爱此山水佳。草屋八九间，中有古樽罍。朝夕契至理，岂独泉石怀。秋风落井桐，春光泄园梅。课子读周易，呼奴扫莓苔。径路绝轮軮，蓬门为谁开。翻思商山翁，翊储今在哉。更叹柴弃令，枉赋归去来。异哉此中老，名迹俱与埋。功名叹我辈，奔走九陌埃。白发兼龙钟，征车犹未回。贻此山灵嘲，招彼猿鹤猜。披图为君赋，临楮空徘徊。
山阴道中
作者：江源
朝代：明

使节山阴县里来，马前风急起浮埃。千山雪暗时飞雹，九月秋深尚疾雷。边塞经营颇牧老，庙堂燮理富欧才。先忧后乐吾儒事，一寸丹心未忍灰。
岑黄道中
作者：江源
朝代：明

走马岑黄路，诗应不费寻。隔溪茅屋水，近郭竹坡深。路曲盘山顶，人劳息木阴。驿楼应咫尺，衙鼓正沉沉。
岭南百咏送卞式之归毗陵
作者：江源
朝代：明

岭南风景天下稀，山水眼前真崛奇。向来有客恣游赏，可是毗陵卞式之。振衣爱上番山秀，寻仙再挹浮丘袖。波罗庙前春浪多，粤王台上风烟旧。柳波涌头听竹枝，杏花村里招酒旗。寒翠亭留大苏墨，远华楼扁方孚诗。朝汉台荒走群鹿，望海楼高送双目。厓门吊古夕阳斜，海珠舣棹春潮绿。五仙楼阁齐斗箕，九曜碣石浮连漪。濂溪院前拜周子，白云山上访安期。西樵峰峦齐泰岱，南华衣钵知何代。六榕僧暇类懒残，三洲岩深足奇怪。锦溪石无三品封，白莲池有双头红。荔枝湾头酌明月，花林院里闻晨钟。金牛山长瞰江测，松风阁与红尘隔。合江绝胜多景楼，梅溪好似孤山宅。苏仙井古谁浚源，达磨泉深汲不浑。菖蒲生涧仙已去，沉香弃水亭犹存。罗浮奇绝不可述，西岩巇崄谁曾入。飞云楼上待云生，浴日亭前观日出。小金山似大金山，胜地人誇黄木湾。石屏台古土花紫，翠竹庵深春昼闲。刘王花坞花非故，挹翠亭空谁复步。堂缘后学思退之，楼为君王问丰度。滴水岩垂百尺帘，平湖阁题千万篇。红梅岭头簇车马，白猿洞口迷云烟。歌仙岩上招群鹤，小西湖边洗双脚。月溪春风花正浓，石门斜日潮初落。寺号飞来知有无，亭名通越失崎岖。忠襄遗庙草长碧，文献荒祠柏半枯。大通昨夜龙听法，宝陀谁梦僧饭客。杯渡庵空春草生，鉴空阁前秋月白。君归毗陵兴不孤，我写新诗作画图。约君重来续清赏，岭南嘉景无时无。
巫山高
作者：江源
朝代：明

昔闻巫山高，今见巫山来。巫山高兮高莫比，金削面面芙蓉开。峡中可望不可即，万变云烟自朝夕。十二奇峰天造成，我欲从之无羽翼。见此名山真大观，且留双眼恣盘桓。闻猿不下思乡泪，见月徒伤去国魂。谁诬此山下神女，为雨为云总虚语。我为山灵一洗羞，更荐江蘋酹芳醑。
平溪道中
作者：江源
朝代：明

风雨阻征途，辛勤任老夫。人踪时灭没，山色半模糊。水阔来帆小，天长去鸟孤。不须成恸哭，野趣足娱吾。
幼女词
作者：江源
朝代：明

恋恋阿母慈，出门索新衣。时时偷照镜，学人画双眉。有时阿姊见，两手障娇面。
广武驿和壁上韵时九月六日也
作者：江源
朝代：明

宦辙东西到处家，故园秋雨老桑麻。路长万里无音耗，节近重阳负菊花。广武夜寒号冻雀，雁门风急飏惊沙。使车未断红尘迹，徒羡知还几个鸦。
广灵道中
作者：江源
朝代：明

缓辔徐徐出广灵，马蹄如割怕崚嶒。隘门山险少行旅，天井寺荒无旧僧。兴废百年归感慨，乾坤双眼小鲲鹏。满前景物凭诗画，其奈愁多赋未成。
庆寿图为东莞黄先生赋
作者：江源
朝代：明

画堂戏綵春风暖，海屋添筹爱日长。而母而翁跻仁寿，不知尧舜在虞唐。
弃妇词
作者：江源
朝代：明

弃置复弃置，出门泪双落。误结此同心，忍看真珠络。阿姑本爱慈，夫婿非轻薄。缘妾孝敬弛，中心自渐怍。寄语如花人，燕尔新婚乐。善事夫与姑，终身可永托。慎勿效妾为，中路复沦落。去去勿复疑，思君尚如昨。归来骨肉依，兄嫂谅不恶。世事亦如此，悠悠付冥漠。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首
作者：江源
朝代：明

故国逢重九，登高望眼开。此时堪适意，落日未须催。莫惜题糕句，休辞泛菊杯。凉风吹酒醒，骑马北门回。九日人皆爱，我怀胡不开。偶逢尚书召，不待阿奴催。谩着登山屐，能忘曲水杯。马前归路晚，戴笠雨中回。江郭三秋爽，乾坤万象开。登临不作乐，衰白暗相催。寄兴陶家菊，纵情河朔杯。我曹狂且醉，好似习池回。明日重阳至，尚书小宴开。酒缘知己醉，诗为菊花催。学士曾留带，高僧漫渡杯。牛山何用泣，一醉辄忘回。来游白云寺，袖拂白云开。不减少年乐，生憎落日催。山花红入座，岩树绿侵杯。谁识馀心乐，诗成马上回。重阳古寺饮，百岁好怀开。风景何须买，诗狂不待催。山晴堪着屐，令急莫停杯。借问此行乐，老年能几回。闻说佳辰近，应怜笑口开。只愁尊酒整，不畏暮钟催。醉卧天为幕，狂来海作杯。悠悠任萧散，羸马月中回。九日诗兼酒，何须靖节家。我情殊未已，山路亦非赊。何处风攲帽，禅房菊未花。衣冠今日会，留与后人誇。万里长为客，重阳始到家。偶然清兴发，不惮白云赊。纵酒衰颜赤，看山老眼花。狂来聊短述，诸老莫余誇。聚首何年约，登临到处家。物华撩我赋，村酿为君赊。马足怯山径，衣裾刺草花。宋公临戏马，犹足使人誇。仰临千仞寺，俯视万人家。目送南溟阔，心悬北阙赊。参差临水竹，红白隔溪花。酷爱张吟伯，诗工不自誇。禅宫足清赏，何必问仙家。山色到门近，泉声绕涧赊。白头羞落帽，短扎梦生花。小杜诗堪笑，徒将酩酊誇。我趍孟嘉会，且放惠休家。兴到诗三和，尊空酒再赊。百年怀故土，十载负黄花。且尽今朝乐，浮荣未足誇。故人重九饮，招我梵王家。每爱粤乡乐，翻愁蜀道赊。今朝白云酒，来岁锦城花。踪迹无南北，功名浪自誇。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首·其七
作者：江源
朝代：明

闻说佳辰近，应怜笑口开。只愁尊酒整，不畏暮钟催。醉卧天为幕，狂来海作杯。悠悠任萧散，羸马月中回。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首·其三
作者：江源
朝代：明

江郭三秋爽，乾坤万象开。登临不作乐，衰白暗相催。寄兴陶家菊，纵情河朔杯。我曹狂且醉，好似习池回。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首·其九
作者：江源
朝代：明

万里长为客，重阳始到家。偶然清兴发，不惮白云赊。纵酒衰颜赤，看山老眼花。狂来聊短述，诸老莫余誇。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首·其二
作者：江源
朝代：明

九日人皆爱，我怀胡不开。偶逢尚书召，不待阿奴催。谩着登山屐，能忘曲水杯。马前归路晚，戴笠雨中回。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首·其五
作者：江源
朝代：明

来游白云寺，袖拂白云开。不减少年乐，生憎落日催。山花红入座，岩树绿侵杯。谁识馀心乐，诗成马上回。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首·其八
作者：江源
朝代：明

九日诗兼酒，何须靖节家。我情殊未已，山路亦非赊。何处风攲帽，禅房菊未花。衣冠今日会，留与后人誇。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首·其六
作者：江源
朝代：明

重阳古寺饮，百岁好怀开。风景何须买，诗狂不待催。山晴堪着屐，令急莫停杯。借问此行乐，老年能几回。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首·其十
作者：江源
朝代：明

聚首何年约，登临到处家。物华撩我赋，村酿为君赊。马足怯山径，衣裾刺草花。宋公临戏马，犹足使人誇。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首·其十一
作者：江源
朝代：明

仰临千仞寺，俯视万人家。目送南溟阔，心悬北阙赊。参差临水竹，红白隔溪花。酷爱张吟伯，诗工不自誇。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首·其十三
作者：江源
朝代：明

我趍孟嘉会，且放惠休家。兴到诗三和，尊空酒再赊。百年怀故土，十载负黄花。且尽今朝乐，浮荣未足誇。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首·其十四
作者：江源
朝代：明

故人重九饮，招我梵王家。每爱粤乡乐，翻愁蜀道赊。今朝白云酒，来岁锦城花。踪迹无南北，功名浪自誇。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首·其四
作者：江源
朝代：明

明日重阳至，尚书小宴开。酒缘知己醉，诗为菊花催。学士曾留带，高僧漫渡杯。牛山何用泣，一醉辄忘回。
弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首弘治五年九月八日司空戴先生召诸公为白去寺之游归途间张靖州有九日遣怀之作遂次其韵十四首·其十二
作者：江源
朝代：明
体裁：五言律诗

禅宫足清赏，何必问仙家。山色到门近，泉声绕涧赊。白头羞落帽，短扎梦生花。小杜诗堪笑，徒将酩酊誇。
弘治庚戌岁十月十日公事稍暇奉邀大参德馨内翰世赏过行台小酌遂相与联句仍用内翰韵得二首别赓韵一首
作者：江源
朝代：明

十年湖海望君门，露冕行春雨后村。五道旬宣惭政拙，一方黎庶喜生繁。丝纶密地需君手，今古闲愁黯客魂。此日市沽须尽醉，肯将得失向人论。桃花流水到柴门，好似罗浮烟雨村。江海别来双鬓短，朋簪盍处一堂繁。欢娱敢忘明君赐，唱和偏清此夜魂。天地有情吾辈健，浮云世事不须论。柏台深夜赏清酣，红烛光前叹影三。交错莫辞频送酒，赓歌不觉屡投函。百年天地存吾道，万古江流洗我惭。良会不常人易老，此生宁敢觅朝簪。
弘治庚戌岁十月十日公事稍暇奉邀大参德馨内翰世赏过行台小酌遂相与联句仍用内翰韵得二首别赓韵一首·其一
作者：江源
朝代：明

十年湖海望君门，露冕行春雨后村。五道旬宣惭政拙，一方黎庶喜生繁。丝纶密地需君手，今古闲愁黯客魂。此日市沽须尽醉，肯将得失向人论。
弘治庚戌岁十月十日公事稍暇奉邀大参德馨内翰世赏过行台小酌遂相与联句仍用内翰韵得二首别赓韵一首·其三
作者：江源
朝代：明

柏台深夜赏清酣，红烛光前叹影三。交错莫辞频送酒，赓歌不觉屡投函。百年天地存吾道，万古江流洗我惭。良会不常人易老，此生宁敢觅朝簪。
弘治庚戌岁十月十日公事稍暇奉邀大参德馨内翰世赏过行台小酌遂相与联句仍用内翰韵得二首别赓韵一首·其二
作者：江源
朝代：明

桃花流水到柴门，好似罗浮烟雨村。江海别来双鬓短，朋簪盍处一堂繁。欢娱敢忘明君赐，唱和偏清此夜魂。天地有情吾辈健，浮云世事不须论。
弘治辛亥五月廿九日世赏内翰访余于行台因留小酌联句二首
作者：江源
朝代：明

霁月光风满柏台，一襟清思为君开。阶前凤尾初抽叶，帘外龙鳞半覆苔。四面浓云将雨至，数声峦鸟送青来。酒阑还忆十年事，好似庐生梦正回。福星三月照分司，学士辉光复过之。翰墨林中瞻北斗，风云会里是佳期。虔州怀古诗逾壮，螺浦生才气独奇。如此好怀如此景，杯行到手莫教迟。
弘治辛亥五月廿九日世赏内翰访余于行台因留小酌联句二首·其一
作者：江源
朝代：明

霁月光风满柏台，一襟清思为君开。阶前凤尾初抽叶，帘外龙鳞半覆苔。四面浓云将雨至，数声峦鸟送青来。酒阑还忆十年事，好似庐生梦正回。
弘治辛亥五月廿九日世赏内翰访余于行台因留小酌联句二首·其二
作者：江源
朝代：明

福星三月照分司，学士辉光复过之。翰墨林中瞻北斗，风云会里是佳期。虔州怀古诗逾壮，螺浦生才气独奇。如此好怀如此景，杯行到手莫教迟。
弘治辛亥四月廿五日余访同年宪佥邹君济时于新喻之石上因留信宿酌酒话旧遂相与联句得三十六盖以写一时会合之情而未暇论其工拙也
作者：江源
朝代：明

故人顾我过衡门，握手平生此夕论。细雨霏微春馆酌，遏云缭绕夜歌喧。盘堆笋蕨无甘脆，业继箕裘有子孙。三径未荒松菊在，廿年犹喜故交存。萍踪不定有离合，世事无凭只覆翻。良会直须歌伐木，菲才何以赋高轩。柴桑深处甘恬退，光范门前叹走奔。步近龙桥消俗虑，坐临鹿涧洗嚣烦。海鸥已共忘机事，台阁何劳入梦魂。壮志有时忧魏阙，碧霄无路扣天阍。谁将山水归图画，君有封章在谏垣。三黜展禽惟直道，四知杨子岂私恩。鬓髯斑白时看镜，杖屦从容日涉园。富贵到头真泡影，行藏随处任乾坤。狂澜笔底谁将挽，云梦胸中我欲吞。对局敲棋嫌夜短，呼童剪烛惜花繁。留连献酢情何限，狼藉杯盘酒未浑。明日又从岐路别，几时重拟共论文。
张兵备招游西隐寺
作者：江源
朝代：明
体裁：古风

虔州说西隐，山水俱清幽。故人稍公暇，折简招我游。户舆渡赣水，衲子迎道周。崚层步石蹬，举首见虎头。佛阁对酒坛，飞翠连天浮。汝弼有佳句，妙墨壁上留。从来僧境嘉，何必寻丹丘。修竹荫烈日，芙蓉殿残秋。清爽涤万虑，寂静忘百忧。主人有美酒，绮席罗珍羞。觞酌不可限，无乃清绸缪。虽无丝竹音，清歌胜齐讴。颓然醉复醒，香茗三四瓯。与发淩山椒，两腋风飕飕。欢浃两忘返，山西夕阳收。嗟哉此胜会，长揖谢君侯。
张兵备招游西隐寺
作者：江源
朝代：明

虔州说西隐，山水俱清幽。故人稍公暇，折简招我游。户舆渡赣水，衲子迎道周。崚层步石蹬，举首见虎头。佛阁对酒墰，飞翠连天浮。汝弼有佳句，妙墨壁上留。从来僧境嘉，何必寻丹丘。修竹荫烈日，芙蓉殿残秋。清爽涤万虑，寂静忘百忧。主人有美酒，绮席罗珍羞。觞酌不可限，无乃清绸缪。虽无丝竹音，清歌胜齐讴。颓然醉复醒，香茗三四瓯。与发淩山椒，两腋风飕飕。欢浃两忘返，山西夕阳收。嗟哉此胜会，长揖谢君侯。
张子房
作者：江源
朝代：明

都将隆隼作宽仁，独悟斯人竟少恩。况复主家仇亦雪，拂衣来叩赤松门。
张山人话旧联句二十八韵
作者：江源
朝代：明

一别廿年馀，烦君问起居。疏慵甘弃置，陵厉半消除。燕蓟传书数，山林奉劄疏。鹿门随去任，狗监借吹嘘。旷日叨兰省，何心梦石渠。君方致尧舜，子特寄樵渔。贤矣疑王霸，狂哉匪接舆。年华谢衰朽，日月惜居诸。性懒惭陶侃，儿痴似阿舒。谠言真药石，经术乃菑畬。忧国须怜贾，知非每愧蘧。上林羞献赋，光范不投书。音耗母金玉，行藏任毁誉。飘零君别后，辛苦我生初。旷达诗千首，英雄土一墟。酒杯乐贤圣，文字爱琼琚。汗漫书慵寄，耽唫发懒梳。归栖惭倦鸟，闲散羡游鱼。湖海双蓬鬓，乾坤一散樗。更怜新执法，仍忆旧传胪。日下望京国，云边指故庐。晚塘号络纬，秋水落芙蕖。慷慨歌铜斗，留连泛玉蛆。只愁尊已罄，不问认何如。高兴长投牵，雄谈数起予。醉还招五柳，醒合起三闾。舟子催鸣橹，奚奴促命车。相逢又相别，分手莫踟蹰。
张飞庙
作者：江源
朝代：明

荣辱存亡共豫州，欲将僣窃问诸侯。山河百战公无敌，事业三分死不休。汉室未忘忠贯日，严颜竟释义横秋。孙曹未灭身先殒，其奈皇天不祚刘。
归涂偶成
作者：江源
朝代：明

了却公家便欲归，今朝行路敢睽违。寻常衣染黄尘弊，一寸心先白雁飞。万里关心悲紫塞，五云回首是王畿。旋旌窃喜身无恙，更贺边城羽檄稀。
当窗织
作者：江源
朝代：明

去年织布才输官，反顾身上无完裙。今年织布未成匹，县吏催科时打门。古人取一以缓二，何意如今并民利。十室看来九室空，坐令父子遂相弃。草虫唧唧依床帏，天寒催织无停机。妇姑相对暗垂泪，明年输官慎勿迟。
征夫词
作者：江源
朝代：明

征夫语征妇，为国使鸡林。玉帛走万里，冰霜持寸心。离别不足叹，岁月愁侵寻。莫怨清路尘，莫赋白头吟。春□分素手，秋风候归音。不学秋胡子，戏掷桑中金。
征妇怨
作者：江源
朝代：明

汉家天子征北戎，甲兵耀日旌旗红。千车万马咸阳道，金鼓喧阗尘蔽空。儿夫本是良家子，应募仗剑思掳忠。去年相送都门外，死生决别何时逢。音书欲寄鸿雁绝，梦魂欲到关山重。风霜万里黄龙塞，战伐三年青海东。少时岁月急如箭，镜中绿鬓成霜蓬。纵图麟阁丹青像，其奈深闺憔悴容。官家且下轮台诏，将军休勒燕然功。旋车不独儿夫愿，六军更喜归三农。
征妇词
作者：江源
朝代：明

夫婿霍家郎，膂力排南山。名籍属羽林，曾列鸳鸾班。去年拒战天山虏，今年又伐交州蛮。嗟君频岁苦征战，一身许国何曾闲。君行万里道，日日风霜颜。南征复北征，车马何时还。妾不忧君饥与寒，妾不忧君行路难。愿君蓄德莫忮求，妾守空房心亦安。
徐用美邀赏海棠次冯佩之韵二首
作者：江源
朝代：明

紫绵一树绚明霞，清赏招邀孺子家。西蜀移来原有种，东风开后更无花。金屏绣幄红光漏，宿晕残妆烛影斜。定惠幸遭题品后，纷纷红紫莫争誇。坐对名花酌紫霞，不须歌吹起邻家。谩怜有谱传丞相，独怪无名到浣花。雨湿胭脂娇欲滴，月低台榭影初斜。化工幻出天然色，中酒佳人未足誇。
徐用美邀赏海棠次冯佩之韵二首·其一
作者：江源
朝代：明

紫绵一树绚明霞，清赏招邀孺子家。西蜀移来原有种，东风开后更无花。金屏绣幄红光漏，宿晕残妆烛影斜。定惠幸遭题品后，纷纷红紫莫争誇。
徐用美邀赏海棠次冯佩之韵二首·其二
作者：江源
朝代：明

坐对名花酌紫霞，不须歌吹起邻家。谩怜有谱传丞相，独怪无名到浣花。雨湿胭脂娇欲滴，月低台榭影初斜。化工幻出天然色，中酒佳人未足誇。
德阳分司题竹
作者：江源
朝代：明

川西道侧对此君，六月雨洗无尘氛。独怜劲节不受暑，肯羡长竿能拂云。如箦可比卫武德，辟俗见重东坡文。纷纷桃李羞与伍，留伴鸟台冰玉人。
忆荔枝
作者：江源
朝代：明

岭南五月薰风吹，荔枝初熟红累垂。千树瑩煌照林麓，忆曾饱食为儿时。君谟品尔为第一，何乃昔贤比尤物。交南入献永元时，涪州取贡天宝日。绛囊中裹白玉肌，琼浆一割甘如饴。回看百果无颜色，况复蒲萄能拟之。嗟彼美兮生岭峤，可怜此味人知少。千年每恨妃子污，一旦更遭侧生诮。蠲渴补髓堪延年，故园怅别路几千。感时抚景每忆汝，饥肠馋喙长流涎。思莼客子浮归舸，我尚风波未回柁。何年解组赋归来，坦腹日餐三百颗。
忆荔枝
作者：江源
朝代：明
体裁：古风

岭南五月薰风吹，荔枝初熟红累垂。千树莹煌照林麓，忆曾饱食为儿时。君谟品尔为第一，何乃昔贤比尤物。交南入献永元时，涪州取贡天宝日。绛囊中裹白玉肌，琼浆一割甘如饴。回看百果无颜色，况复蒲萄能拟之。嗟彼美兮生岭峤，可怜此味人知少。千年每恨妃子污，一旦更遭侧生诮。蠲渴补髓堪延年，故园怅别路几千。感时抚景每忆汝，饥肠馋喙长流涎。思莼客子浮归舸，我尚风波未回柁。何年解组赋归来，坦腹日餐三百颗。
忆远曲
作者：江源
朝代：明

凄凄复凄凄，洞房鸣沙鸡。秋风动孤帏，落月照空闺。念君非征役，五岁游梁齐。十书九不到，万里徒封题。独宿累长夜，不敢向人啼。妾身甘弃置，何敢怨睽违。独不念倚庐，盻望到日西。凭谁道此意，愿君早旋归。
快阁次文丞相韵
作者：江源
朝代：明

万里间关执汉幢，百年誓不此心降。匿孤今日难存赵，击楫何人更渡江。忠愤填胸终死国，皇天无意再兴邦。可怜快阁题诗处，千古风云护夜窗。
怀来道中值雨
作者：江源
朝代：明

驰车直北走怀来，细雨霏霏隐隐雷。我仆莫愁征旆湿，天公应为此诗催。黑云欲压边城堕，险路长防驿骑颓。安得天晴如昨日，大陀山上望蓬莱。
思君恩二首次唐人令狐壳士韵
作者：江源
朝代：明

锦树散秋色，罗衣怯夜霜。君恩如昨日，何事泣龙阳。买赋黄金尽，伤秋白发多。更思前日宠，玉辇几经过。
思君恩二首次唐人令狐壳士韵·其一
作者：江源
朝代：明

锦树散秋色，罗衣怯夜霜。君恩如昨日，何事泣龙阳。
思君恩二首次唐人令狐壳士韵·其二
作者：江源
朝代：明

买赋黄金尽，伤秋白发多。更思前日宠，玉辇几经过。
思归引
作者：江源
朝代：明

女萝附长松，好鸟栖高柯。千里远结婚，托君以为家。生未识君面，死别将奈何。妾心如井水，终年不生波。深宫岁月促，故国云山赊。谩赋竹竿诗，徒伤泉水歌。有生不如死，化石嵩山阿。幽思寄哀弦，妾身长自嗟。
思敬轩
作者：江源
朝代：明

府仰堪舆如许大，问君何处着工夫。看他泼泼元何□，自我惺惺是入涂。暗室有天皆监视，灵台无主便荒芜。不知践履成功后，收敛还容一物无。
怨歌行
作者：江源
朝代：明

忆昔事君及笄年，随君问寝姑来前。梳钗装饰妾未暇，蘋藻辛勤君亦怜。贫贱为君豁怀抱，比翼连枝两情好。梁鸿德耀总不如，自谓百年共偕老。青蝇止棘君心移，能使坚白生磷缁。妾心如月君不察，妾颜如玉君终疑。吁嗟薄清似行路，对面相逢不回顾。昨日恩爱今寇雠，人生莫如妇人苦。
恩赐宁亲卷为汤文玑赋
作者：江源
朝代：明

君不闻曾参养亲志，区区口体何足数。又不闻徐庶方寸乱，蜀汉功名弃如土。吾皇大孝八极御，人人曾参与徐庶。看君终日悬孝思，诏许宁亲五羊去。行行且莫迟车轮，倚门斜日愁正殷。君量越水几千尺，试比亲恩谁浅深。秋风到晶趋庭闱，菜衣戏舞称金卮。劝君努力继前哲，应丑人间不孝儿。
悼亡
作者：江源
朝代：明

鹊归鸾去两悠悠，未了因缘不自由。去日惭多来日少，他生未卜此生休。生情暗结千重恨，仙鹤空成万古愁。只此旅魂招不得，两行清泪语前流。
悼亡二十五首
作者：江源
朝代：明

几年辛苦与君同，绿绮离弦海鹤空。何处曾经同望月，画楼西畔桂堂东。来是空言去绝踪，百年已短更匆匆。思量只合腾腾醉，赢得相思旧恨空。物在人亡无见期，冷猿秋雁不胜悲。天长地久有时尽，此恨绵绵未易衰。鸾镜佳人旧会稀，况逢寒食欲沾衣。桃花落尽深红色，惆怅朱颜不复归。一世生离恨有馀，白云愁色满苍梧。欲知此恨消难得，见尽扶桑水到枯。不独人间夫与妻，几多红粉委黄泥。不知精爽落何处，目极伤神谁为携。苍茫罗袖满尘埃，肯信愁肠日九回。不见玉颜空死处，碧山明月照苍苔。一寸相思一寸灰，红颜无奈落花催。九原莫叹三光隔，可是英灵许再来。剑逐惊波玉委尘，重泉一念一伤神。西楼望断芳菲节，不见当时劝酒人。死生难有再回身，更结来生未了因。尽日伤心人不见，海棠风外独沾巾。清明时节雨纷纷，泪洒东风忆细君。艳骨已成兰麝土，梦来何处更为云。欲将修短问乾坤，独对残灯拭泪痕。人面不知何处去，独留青冢尚黄昏。不知心事与谁论，环佩空归月夜魂。歌罢綵云无觅处，娟娟霜月冷侵门。夫容肌骨绿云鬟，雨散云飞一饷间。两处茫茫皆不见，柳花帘幕玉钩闲。红颜骑竹我无缘，只住人间二十年。回首音尘两沉绝，每逢寒食一凄然。却恨青娥误少年，忍将离恨寄哀弦。云飞雨散知何处，空向秋波哭逝川。一丘落月几啼鸦，生死恩深不到家。独坐郡斋寥落意，竹房不见夜呼茶。天上人间两渺茫，离人别此倍堪伤。舞鸾镜匣收残黛，见此踌躇空断肠。我怜贞白重寒芳，不把双眉斗画长。云雨合归何处去，海天愁思正茫茫。旧事凄凉不可听，相思一座鬓星星。窗残夜月人何处，银烛秋光冷画屏。星河无梦夜悠悠，千里佳期一夕休。今日不堪回首望，芙蓉花外夕阳楼。孟光举案与眉齐，半臂初交又解携。回首旧游真是梦，一声风角夕阳低。无处登临不系情，百忧如草雨中生。鸳衾久别难成梦，斜倚薰笼坐到明。悠悠生死别经年，旅馆寒灯独不眠。心折此时无一寸，三春行乐在谁边。肠断春风为玉箫，越山无路水迢迢。床帷半故帘旌断，一点山瑩照寂寥。
悼亡二十五首·其一
作者：江源
朝代：明

几年辛苦与君同，绿绮离弦海鹤空。何处曾经同望月，画楼西畔桂堂东。
悼亡二十五首·其七
作者：江源
朝代：明

苍茫罗袖满尘埃，肯信愁肠日九回。不见玉颜空死处，碧山明月照苍苔。
悼亡二十五首·其三
作者：江源
朝代：明

物在人亡无见期，冷猿秋雁不胜悲。天长地久有时尽，此恨绵绵未易衰。
悼亡二十五首·其九
作者：江源
朝代：明

剑逐惊波玉委尘，重泉一念一伤神。西楼望断芳菲节，不见当时劝酒人。
悼亡二十五首·其二
作者：江源
朝代：明

来是空言去绝踪，百年已短更匆匆。思量只合腾腾醉，赢得相思旧恨空。
悼亡二十五首·其二十
作者：江源
朝代：明

旧事凄凉不可听，相思一座鬓星星。窗残夜月人何处，银烛秋光冷画屏。
悼亡二十五首·其二十一
作者：江源
朝代：明

星河无梦夜悠悠，千里佳期一夕休。今日不堪回首望，芙蓉花外夕阳楼。
悼亡二十五首·其二十三
作者：江源
朝代：明

无处登临不系情，百忧如草雨中生。鸳衾久别难成梦，斜倚薰笼坐到明。
悼亡二十五首·其二十二
作者：江源
朝代：明

孟光举案与眉齐，半臂初交又解携。回首旧游真是梦，一声风角夕阳低。
悼亡二十五首·其二十五
作者：江源
朝代：明

肠断春风为玉箫，越山无路水迢迢。床帷半故帘旌断，一点山瑩照寂寥。
悼亡二十五首·其二十五
作者：江源
朝代：明
体裁：七言绝句

肠断春风为玉箫，越山无路水迢迢。床帷半故帘旌断，一点山莹照寂寥。
悼亡二十五首·其二十四
作者：江源
朝代：明

悠悠生死别经年，旅馆寒灯独不眠。心折此时无一寸，三春行乐在谁边。
悼亡二十五首·其五
作者：江源
朝代：明

一世生离恨有馀，白云愁色满苍梧。欲知此恨消难得，见尽扶桑水到枯。
悼亡二十五首·其八
作者：江源
朝代：明

一寸相思一寸灰，红颜无奈落花催。九原莫叹三光隔，可是英灵许再来。
悼亡二十五首·其六
作者：江源
朝代：明

不独人间夫与妻，几多红粉委黄泥。不知精爽落何处，目极伤神谁为携。
悼亡二十五首·其十
作者：江源
朝代：明

死生难有再回身，更结来生未了因。尽日伤心人不见，海棠风外独沾巾。
悼亡二十五首·其十一
作者：江源
朝代：明

清明时节雨纷纷，泪洒东风忆细君。艳骨已成兰麝土，梦来何处更为云。
悼亡二十五首·其十七
作者：江源
朝代：明

一丘落月几啼鸦，生死恩深不到家。独坐郡斋寥落意，竹房不见夜呼茶。
悼亡二十五首·其十三
作者：江源
朝代：明

不知心事与谁论，环佩空归月夜魂。歌罢綵云无觅处，娟娟霜月冷侵门。
悼亡二十五首·其十九
作者：江源
朝代：明

我怜贞白重寒芳，不把双眉斗画长。云雨合归何处去，海天愁思正茫茫。
悼亡二十五首·其十二
作者：江源
朝代：明

欲将修短问乾坤，独对残灯拭泪痕。人面不知何处去，独留青冢尚黄昏。
悼亡二十五首·其十五
作者：江源
朝代：明

红颜骑竹我无缘，只住人间二十年。回首音尘两沉绝，每逢寒食一凄然。
悼亡二十五首·其十八
作者：江源
朝代：明

天上人间两渺茫，离人别此倍堪伤。舞鸾镜匣收残黛，见此踌躇空断肠。
悼亡二十五首·其十六
作者：江源
朝代：明

却恨青娥误少年，忍将离恨寄哀弦。云飞雨散知何处，空向秋波哭逝川。
悼亡二十五首·其十四
作者：江源
朝代：明

夫容肌骨绿云鬟，雨散云飞一饷间。两处茫茫皆不见，柳花帘幕玉钩闲。
悼亡二十五首·其四
作者：江源
朝代：明

鸾镜佳人旧会稀，况逢寒食欲沾衣。桃花落尽深红色，惆怅朱颜不复归。
感事次江伯温韵
作者：江源
朝代：明

昨泛星槎归粤南，十年时事颇能谙。自从韩范归廊庙，边幅何人负重担。
感怀
作者：江源
朝代：明

三百六旬长扰扰，红颜白发递相催。消磨岁月书千卷，牢落生涯酒一杯。江上形容吾独老，眼前人事只堪哀。好乘范蠡扁舟兴，家住五湖归去来。
慕谖卷为李生元玉题
作者：江源
朝代：明

慕谖何为作，李生痛而母。忍看身上衣，手线尚如故。怵惕十春雨，悽怆几霜露。念兹罔极恩，哀哀自朝暮。问之何能尔，性孝天所付。嗟彼负米儿，同此寸心苦。之子学方敏，翘足青云路。箕裘绍乃翁，显扬惬心素。勿伤风木悲，勿诵蓼莪赋。此心誓不移，庶几终身慕。
懊恼曲
作者：江源
朝代：明

春来庭树啼两鸟，秋缸相对眼双凫。惆怅人生不如物，空房落月照影孤。君若清尘妾浊水，朱铅久谢形容毁。一生寂寞绿葱中，十年歌舞青楼里。窦家少妇鸣锦机，富贵不忘炊扊扅。古人往往有如此，今人不迨徒相思。光阴如流君不惜，万恨千愁日应积。百年身世将何从，不如速化山头石。
戏题
作者：江源
朝代：明

横溥亭前遇故人，谩将歌舞送行尘。回风一曲非桃柳，高髻云鬟也逼真。
戏题女儿港
作者：江源
朝代：明

此港何年唤女儿，冰霜肌肉远山眉。小姑嫁作彭郎妇，誓不相从作媵姬。
成化丙午九月十一日偕大参李德馨年兄陪宁殿下谒献王陵联句二首
作者：江源
朝代：明

贤王宾从拥如云，霜露惊心展礼勤。天外好山开寿域，殿前佳气护龙文。周遭草木春长在，缭绕烟霞昼不分。自是皇明流派远，万年孙子效精禋。献王宫寝即蓬莱，风景无端逶？开。郁郁松杉擎露重，亭亭华表倚天来。遐龄洞口千山合，南极台前一水回。佳兴于人足清赏，□无诗句为君裁。
成化丙午九月十一日偕大参李德馨年兄陪宁殿下谒献王陵联句二首·其一
作者：江源
朝代：明

贤王宾从拥如云，霜露惊心展礼勤。天外好山开寿域，殿前佳气护龙文。周遭草木春长在，缭绕烟霞昼不分。自是皇明流派远，万年孙子效精禋。
成化丙午九月十一日偕大参李德馨年兄陪宁殿下谒献王陵联句二首·其二
作者：江源
朝代：明

献王宫寝即蓬莱，风景无端逶？开。郁郁松杉擎露重，亭亭华表倚天来。遐龄洞口千山合，南极台前一水回。佳兴于人足清赏，□无诗句为君裁。
成化丙午九月十一日偕大参李德馨年兄陪宁殿下谒献王陵联句二首·其二
作者：江源
朝代：明
体裁：七言律诗

献王宫寝即蓬莱，风景无端逶�开。郁郁松杉擎露重，亭亭华表倚天来。遐龄洞口千山合，南极台前一水回。佳兴于人足清赏，□无诗句为君裁。